Λευτέρης Χαμαλίδης: Δεκεμβρίου 2009\nΔιατροφή και δημοκρατία - του Γιώργου Σταματόπουλου\nΣτις βιομηχανικές χώρες μόνο το 2% του πληθυσμού είναι γεωργοί. Άρα το 98% ουδόλως ασχολείται εάν οι εναπομείναντες αγρότες οδηγούνται στην εξόντωση, όπως και τα μικρά αγροκτήματα, εάν οι μονοκαλλιέργειες καταστρέφουν την ποικιλία καλλιεργειών, εάν η γεωργία μετατρέπεται σε αγορά γενετικά τροποποιημένων σπόρων, ζιζανιοκτόνων και εντομοκτόνων.\nΟ Γιώργος Σταματόπουλος είναι δημοσιογράφος της Ελευθεροτυπίας\nΕύχομαι σ' όλους ΧΡΟΝΙΑ ΠΟΛΛΑ\nΟ καινούργιος χρόνος ας είναι για όλους\nμια νέα αρχή σε μια πορεία ευημερίας και δημιουργικότητας.\nΤιμολογιακή Πολιτική της ΔΕΥΑΟ για το 2010\n«ΕΙΣΗΓΗΣΗ ΕΠΙ ΤΗΣ ΤΙΜΟΛΟΓΙΑΚΗΣ ΠΟΛΙΤΙΚΗΣ ΤΗΣ ΔΕΥΑΟ ΓΙΑ ΤΟ 2010»\nΚύριε πρόεδρε. Αγαπητοί συνάδελφοι.\nΞεκινώντας την τοποθέτησή μου θα ήθελα να διευκρινίσω ένα θέμα που αφορά στην συμμετοχή μου στο Διοικητικό Συμβούλιο της ΔΕΥΑΟ. Συμμετέχω, ως ορίζεται και στην καταστατική ιδρυτική πράξη της επιχείρησης, ως εκπρόσωπος από το Σύλλογο Διπλωματούχων Μηχανικών Ορεστιάδας. Αυτό βέβαια δε σημαίνει ότι εκπροσωπώ τα συμφέροντα των μηχανικών ή ότι για οποιοδήποτε θέμα, μείζονος ή ελάσσονος σημασίας, πρέπει να συγκαλείται γενική συνέλευση του συλλόγου για να παρθεί μια απόφαση την οποία θα εισηγηθώ. Ο νομοθέτης όταν όρισε τη συμμετοχή εκπροσώπων φορέων, επαγγελματικών ή ακαδημαϊκών ή πολιτιστικών κτλ, είχε ξεκάθαρο στόχο. Να συμμετέχουν άνθρωποι οι οποίοι θα έχουν μια ακαδημαϊκή ή επαγγελματική ή άλλη κατάρτιση, η οποία θα είναι πολύτιμη στη λειτουργία της επιχείρησης. Η συμμετοχή μου λοιπόν έχει να κάνει με το κριτήριο του συμφέροντος των πολιτών και μόνο.\nΌσον αφορά στο προκείμενο, η ευθύνη της διοίκησης της ΔΕΥΑΟ, ως επιχείρησης του δήμου, είναι της δημοτικής αρχής. Αυτή έχει την πλειοψηφία μέσα στο διοικητικό συμβούλιο της επιχείρησης και τις δικές της πολιτικές εφαρμόζει. Το προσωπικό είναι αυτό που εφαρμόζει τις πολιτικές της διοίκησης. Δεν τις καθορίζει. Οι υπάλληλοι της ΔΕΥΑΟ είναι έμπειροι και καταρτισμένοι και μπορούν ν’ ανταπεξέλθουν στις υποχρεώσεις της επιχείρησης.\nΑπό τότε που έβαλα επιτακτικά και δημόσια το θέμα της μείωσης του τιμολογίου της ΔΕΥΑΟ, «κραυγάζατε» και «διαρρηγνύατε τα ιμάτια σας» για τη βούληση που έχετε να μειώσετε το κόστος του νερού. Δηλώνατε κι εσείς, όπως κι άλλοι σύμβουλοί σας, ότι παραπλανηθήκατε παλιότερα και συναινέσατε στην αύξηση του νερού.\nΤα γεγονότα όμως σας διαψεύδουν.\nΣτις 22 Δεκεμβρίου, τη μέρα της κρίσης, έπεσαν οι μάσκες. Το σακούλι του Αη Βασίλη δυστυχώς δεν είχε τίποτα μέσα.\nΑντί για γενναία μείωση του τιμολογίου, προτείνετε απλά το πάγωμα των τιμών στα επίπεδα του 2009, τα σημερινά δηλαδή και μια μείωση του παγίου από 5 ευρώ σε 3 ευρώ του παγίου για τα τοπικά διαμερίσματα και τους οικισμούς της πόλης. Άνθρακες ο θησαυρός.\nΗ πρότασή μου, έτσι όπως έχει κατατεθεί δημόσια και στο δημοτικό συμβούλιο και στο διοικητικό της επιχείρησης και στα ΜΜΕ, εδώ και πάρα πολλούς μήνες είναι μείωση του τιμολογίου ύδρευσης (τιμή κυβικού του νερού) 20% για το αστικό κέντρο και 50% για τα τοπικά διαμερίσματα από το σημερινό ισχύον τιμολόγιο. Η πρόταση πηγάζει από την όποια εμπειρία απέκτησα στο διάστημα που είμαι μέλος του διοικητικού συμβουλίου και τα στοιχεία που είμαι σε θέση να έχω στην κατοχή από την επιχείρηση. Είναι κατά την άποψή μου μια πρόταση ρεαλιστική και εφαρμόσιμη, χωρίς να δημιουργεί πρόβλημα στη λειτουργία της επιχείρησης.\nΗ μείωση μπορεί να επιτευχθεί:\n1. Με εξορθολογισμό των δαπανών.\n2. Με αύξηση των εσόδων απ’ την τιμολόγηση όλης της ποσότητας νερού. Χάνεται περίπου 35-40% του νερού που αντλείται.\n3. Με ορθολογική αξιοποίηση του υπηρεσιακού μηχανισμού και αύξηση της παραγωγικότητας με παράλληλη ουσιαστική μείωση των δαπανών.\n4. Με δημιουργική λογιστική η οποία θα λειτουργήσει προς όφελος των πολιτών.\nΣτο ίδιο πλαίσιο της πρότασής μου προτείνω τρεις δράσεις οι οποίες θα βελτιώσουν την ποιότητα παροχής υπηρεσιών της επιχείρησης προς τους δημότες, θα συμβάλλουν στην ενημέρωσή τους, θα δοθούν εναλλακτικές για τις συναλλαγές των δημοτών με την επιχείρηση, θα εξαλείψουν την καχυποψία και την λανθασμένη εντύπωση των πολιτών για την ποιότητα του νερού ύδρευσης (καταναλώνονται χιλιάδες λίτρα εμφιαλωμένου νερού στην πόλη καθημερινά) και θα αυξήσουν τα έσοδα της επιχείρησης. Έτσι λοιπόν προτείνω:\n• Τη διανομή ανώνυμου ερωτηματολογίου προς τους δημότες που αφορούν στις υπηρεσίες που παρέχει η επιχείρηση. Ταυτόχρονα διανομή της χάρτας υποχρεώσεων της επιχείρησης και των δημοτών. Το ερωτηματολόγιο ήδη υπάρχει. Έχει ήδη συνταχθεί από την ΕΔΕΥΑ στην οποία είμαστε μέλος και μπορούμε να το χρησιμοποιήσουμε.\n• Τη δημιουργία ιστοσελίδας, αυτόνομη ή μέσω του δήμου, όπου θα δημοσιοποιούνται όλα όσα πρέπει να γνωρίζουν οι δημότες για την επιχείρηση και τις υπηρεσίες της. Ταυτόχρονα θα δίνεται η δυνατότητα συναλλαγής μέσω του διαδικτύου.\n• Τη δημιουργία πιστοποιημένου Δημοτικού Εργαστηρίου ελέγχου της ποιότητας του πόσιμου νερού, των νερών του κολυμβητηρίου και των πισίνων της περιοχής, του νερού των λυμάτων, κτλ. Άμεση δημοσιοποίηση των αποτελεσμάτων για ενημέρωση των δημοτών.\nΕίναι ένα συγκεκριμένο πλαίσιο, βραχυπρόθεσμων και μεσοπρόθεσμων δράσεων, που μπορεί να βοηθήσει την επιχείρηση για καλύτερες και ποιοτικότερες υπηρεσίες και τους πολίτες για φθηνότερη υπηρεσία.\nΔεν έχουμε άλλη επιλογή στην πολιτική που θα εφαρμόσουμε στη ΔΕΥΑΟ. Αναγκαστικά, εφόσον θέλουμε να είμαστε χρήσιμοι προς τους πολίτες, πρέπει να οδηγηθούμε στον δρόμο που επιβάλλει «ΚΑΛΥΤΕΡΗ ΥΠΗΡΕΣΙΑ» και «ΦΘΗΝΟΤΕΡΗ ΥΠΗΡΕΣΙΑ».\nΠροϋπολογισμός Δήμου Ορεστιάδας για το 2010\n«ΕΙΣΗΓΗΣΗ ΕΠΙ ΤΟΥ ΠΡΟΫΠΟΛΟΓΙΣΜΟΥ ΤΟΥ ΔΗΜΟΥ ΟΡΕΣΤΙΑΔΑΣ ΓΙΑ ΤΟ 2010»\nΗ Δημοτική Αρχή, στην τελευταία χρονιά διοίκησης αυτού του δήμου, φέρνει για ψήφιση τον 4ο προϋπολογισμό της κι αυτό που μπορούμε όλοι να καταλάβουμε, κι εμείς αλλά κι οι δημότες της Ορεστιάδας αν μελετήσουν τα στοιχεία, είναι η ανυπαρξία πολιτικών στόχων και οικονομικών προτεραιοτήτων. Γενικά μπορεί να πει κανείς ότι, κι αυτός όπως κι οι προηγούμενοι προϋπολογισμοί που κατατέθηκαν απ’ αυτή τη Δημοτική Αρχή στερείται οράματος και έμπνευσης.\nΑλλά και ποιο έργο αυτής της δημοτικής αρχής να κρίνουμε;\n• Την επιβολή σκληρών περικοπών σε λειτουργίες του Δήμου και των Δημοτικών Επιχειρήσεων;\n• Την καθαρή πόλη;\nΤο κεντρικό ζήτημα σ’ έναν προϋπολογισμό είναι αν αυτός έχει πολιτική επάρκεια και δυναμική. Ίσες ευκαιρίες ανάπτυξης για όλους. Σ’ όλα αυτά τα κριτήρια ο προϋπολογισμός που καλούμαστε σήμερα να συζητήσουμε και να ψηφίσουμε, αποτυγχάνει.\nΠρώτον γιατί αναιρεί και ματαιώνει τις προεκλογικές υποσχέσεις πάνω στις οποίες στηρίχθηκε η άνοδος της παράταξης «Ορεστιάδα εν τάξει» στην εξουσία του Δήμου και δεύτερον γιατί ήδη φάνηκε η δυσκολία να πραγματοποιήσει η σημερινή ηγεσία του Δήμου έστω κι ένα κεντρικό στόχο ανάπτυξης.\nΟ Προϋπολογισμός του 2010 είναι ένας προϋπολογισμός δημιουργικής λογιστικής, που όσο καλή θέληση και να διαθέτει κανείς, δεν διαπιστώνει κανένα κοινωνικό ή αναπτυξιακό παραγωγικό προσανατολισμό.\nΟφείλει να περιλαμβάνει την πολιτική για τους ελεύθερους χώρους, την προστασία του περιβάλλοντος, για την ανακύκλωση. Να περιλαμβάνει συγκεκριμένα μέτρα για την νεολαία και τους άνεργους. Να περιλαμβάνει ειδικό κωδικό για δράσεις του Τοπικού Συμβουλίου Νέων.\nΕίναι ντροπή να μην συμπεριλαμβάνει δράσεις για το Πανεπιστήμο.\nΟι κοινωνικές δαπάνες και στο νέο προϋπολογισμό είναι ελάχιστες. Δεν υπάρχει χρηματοδότηση της κοινωνικής προστασίας κι αλληλεγγύης. Ακόμη κι υπηρεσίες με ολοκληρωμένη κοινωνική προσφορά, που αποτελούν εδώ και χρόνια την αιχμή του δόρατος της κοινωνικής μας παρέμβασης, όπως το «ΒΟΗΘΕΙΑ ΣΤΟ ΣΠΙΤΙ», «ΚΟΙΝΩΝΙΚΗ ΜΕΡΙΜΝΑ», «ΣΙΤΙΣΗ ΗΛΙΚΙΩΜΕΝΩΝ», «ΚΔΑΠ» υποτιμήθηκαν κι απαξιώθηκαν. Έχουν μάλιστα το δυστύχημα να μείνουν χωρίς χρηματοδότηση και μόνο με υποσχέσεις.\nΘα αναφέρω ενδεικτικά κάποια από τα σημεία του προϋπολογισμού που οφείλουν να μας προβληματίσουν όλους.\n• Το υπόλοιπο του δανείου της Πειραιώς περίπου 300 χιλ. ευρώ, μεταφέρεται εδώ και 3 χρόνια περίπου, φορτώνοντας με τόκους το δήμο, ενώ θα έπρεπε να επιστραφεί εξαρχής στην τράπεζα.\n• Καταγράφεται ότι θα εισπραχθεί ένα τεράστιο ποσό ανείσπρακτων 1.030.000, ενώ ταυτόχρονα καταγράφετε το ποσό των 978.500 ότι δε θα μπορέσετε να τα εισπράξετε. Ουσιαστικά παραδέχεστε ότι θα εισπράξετε απ’ όλα αυτά τα χρεωστούμενα στο δήμο, μόνο το 5%. Ένα σοβαρό στοιχείο που δείχνει έλλειψη σοβαρού κι αξιόπιστου σχεδιασμού για την είσπραξη βεβαιωθέντων χρεών προς το δήμο, στερώντας του ταυτόχρονα πολύτιμα έσοδα.\n• Η πρόταση μου για διαπραγμάτευση με τη ΒΙΠΕ για την απόκτηση οικοπέδων και αποποίηση της συμμετοχής μας στα κέρδη απ’ την μελλοντική πώληση αυτών, έπεσε στο κενό. Εγγράφετε δαπάνη 50.000 ευρώ για αγορά οικοπέδου για τα νέα σφαγεία, που δεν πρόκειται ποτέ να κάνετε, καθώς και δαπάνη 25.000 για άλλα οικόπεδα. Πρέπει να υπάρξει μια σοβαρή δαπάνη για αγορά οικοπέδων στο αστικό κέντρο και για χρήσεις όπως τα σφαγεία και το δημοτικό αμαξοστάσιο, να χωροθετηθούν στη ΒΙΠΕ.\n• Καταγράφετε ένα τεράστιο ποσό 421.000 ευρώ για τοκοχρεωλύσια. Δυστυχώς κι εσείς υποβάλλατε το δήμο σε μια διαδικασία υπερδανεισμού, χωρίς αναπτυξιακά χαρακτηριστικά. Είναι υποχρεωμένος ο δήμος τώρα να δαπανά ένα τεράστιο ποσό σε τοκοχρεωλύσια αντί να χρησιμοποιηθούν ως αναπτυξιακό εργαλείο.\n• Δεν εισπράττουμε έσοδα από τα τέλη διαφήμισης. Το 2009 εγγράφηκαν 58.000, εισπράξαμε 1.300 και προϋπολογίζετε ξανά 1.300. Αμελούμε κάποια έσοδα τα οποία είναι πολύτιμα και μπορούν να διατεθούν για την προβολή του δήμου στην ευρύτερη περιοχή, π.χ. διασυνοριακά.\n• Τη ίδια αδιαφορία συνεχίζετε να δείχνετε όπως και πέρσι, για τις δαπάνες του πολιτισμού που αφορούν στη ΔΕΠΑΟ και τη Δημοτική Ραδιοτηλεόραση. Η διαχείριση σας έχει ως αποτέλεσμα, απλήρωτους υπαλλήλους για αρκετούς μήνες, την εγκαθίδρυση ενός κλίματος τρομοκρατίας και φυσικά στους πολίτες την αίσθηση της απαξίωσης και υποτίμησης των ρόλων που ασκούν στην κοινωνία.\n• Ένας τομέας που φαίνεται ότι δε σας απασχολεί καθόλου είναι η προβολή του Δήμου μας. Όπως εδώ και χρόνια συνεχίζετε κι εσείς την ίδια κατάσταση. Ούτε ένα ευρώ δαπάνη για την προβολή της περιοχής μας και προώθηση της επισκεψιμότητας. Κανένα έντυπο, κανένας οδηγός πόλης, κανένα σποτ.\nΔεν είχα την απαίτηση για επίλυση όλων των προβλημάτων του δήμου από τη δημοτική αρχή μέσα σε 4 χρόνια. Υπήρχε όμως η προσδοκία για βελτίωσή του και όχι για επιδείνωση.\nΠολύ φοβάμαι, αγαπητοί συνάδελφοι, ότι η πολιτική σας, όπως απεικονίζεται και στον παρόντα προϋπολογισμό, μας κρατάει για άλλη μια χρονιά σε μια στάση «σημειωτόν». Είμαι σίγουρος όμως ότι η σημερινή κοινωνία της πόλης, είναι πολίτες που συμμετέχουν και διεκδικούν, αναπτύσσουν πολιτικά κριτήρια στις επιλογές τους και θα σας κατατάξουν στο τέλος της τετραετίας ως μια θλιβερή παρένθεση στη διοίκηση αυτού του δήμου.\nΗ έγκριση του προϋπολογισμού ενός δήμου, δεν είναι ένα απλό θέμα συζήτησης για το δημοτικό συμβούλιο. Είναι ένας άτυπος "ψήφος εμπιστοσύνης" προς τη δημοτική αρχή.\nΤην Τρίτη 22-12-2009 θα πραγματοποιηθούν δύο συνεδριάσεις του δημοτικού συμβουλίου Ορεστιάδας. Η πρώτη στις 6:00 μμ αφορά στην έγκριση του προϋπολογισμού του δήμου για το 2010 και η δεύτερη στις 7:30 μμ στην οποία κυρίαρχο ρόλο έχουν η τιμολογιακή πολιτική της ΔΕΥΑΟ για το 2010, ο προϋπολογισμός της Δημοτικής Ραδιοτηλεόρασης, ΚΑΠΗ, ΚΚΠΥ, ΔΑΚΟ, Βρεφονηπιακοί Σταθμοί.\nΠόσες φορές πρέπει να αναφερθούμε στην ιστοσελίδα του δήμου Ορεστιάδας. Είναι απαράδεκτη η εικόνα που παρουσιάζει ο δήμος στους διαδικτυακούς επισκέπτες.\nΠέραν αυτού, η πληροφόρηση που παρέχεται είναι εξαιρετικά ελλιπής.\nΘα περιμένω για λίγο ακόμη μήπως αλλάξει η κατάσταση και θα επανέλθω στο θέμα.\nΑναδημοσίευση για τη Δημοτική Επιχείρηση Ραδιοτηλεόρασης\nΠΑΡΑΝΟΜΕΙ Η "ΟΡΕΣΤΙΑΔΑ TV"\nΣτη Δημοτική τηλεόραση Ορεστιάδας, ξέραμε όλοι, ότι δεν υπάρχει άνθρωπος εργαζόμενος με άδεια άσκησης επαγγέλματος (εικονολήπτες - μοντερ κλπ) και κανένας δεν το κάνει θέμα! Αυτό όμως που εξόργησε συναδέλφους, είναι ότι οι διοίκηση του σταθμού, που ανήκει τονίζουμε στο Δήμο Ορεστιάδας, κατάφερε να κάνει πράξη τη γνωστή λαίκή ρήση" μ' ενα σμπάρο, δυο τριγώνια". Στέλνει τους "αυτοαποκαλούμενους" εικονολήπτες στα ρεπορτάζ, χωρίς "αυτοαποκαλούμενους" δημοσιογράφους και αναγκάζει τον εικονολήπτη να κάνει και το δημοσιογράφο κρατώντας ο ιδιος το μικρόφωνο, σε όποιες δηλώσεις γίνονται, στερώντας έτσι το ψωμί απο συναδέλφους, στους δύσκολους αυτούς καιρούς. Αντί δηλ. μειώνει το προσωπικό ο Δήμαρχος, θα έπρεπε να το αυξάνει με τέτοια οικονομική κρίση κι ας είναι παράνομοι όλοι τους. Τι να κάνουμε αφού σε αυτή τη χώρα όλοι παρανομούν. Όταν δε αδυνατούν να κρατήσουν το μικρόφωνο οι ίδιοι, τότε αναλαμβάνει ο "δημοσιογράφος" του άλλου καναλιού, για να δείξει ότι βοηθάει το "συνάδελφο", κάνοντας όμως κακό στην ουσία σε όλους!!!!\nΜαθαίνουμε ότι σύντομα θα υπάρξουν καταγγελίες συγκεκριμένες απο την Ε.Τ.Ι.Τ.Β.Ε (Ενωση τεχνικών ίδιωτικής τηλεόρασης Βορείου Ελλάδος) ή διαφορετικά θα πρέπει να παρέμβει αυτεπάγγελτα ο εισαγγελέας, για να τελείωνει μια κι έξω αυτή η μίζερη κατάσταση!!!!\nΑναμένουμε σύντομα εξελίξεις!\nΑπό το ιστολόγιο: http://gatzoli.blogspot.com/\nΕνημέρωση χαμηλού επιπέδου από το Δήμο Ορεστιάδας\nΌπως κάθε χρόνο, απαιτείται οι επαγγελματίες των χώρων συνάθροισης κοινού, να αιτούνται άδεια μουσικής και άδεια παράτασης ωραρίου μουσικής από το Δήμο Ορεστιάδας.\nΟ δήμος, προχώρησε σε ενημέρωση των επαγγελματιών, μ' ένα χαρτάκι "της πλάκας", ένα σημείωμα, που μόνο προσβολή είναι και για το δήμο και για τους επαγγελματίες οι οποίοι προσδοκούν ένα ελάχιστο ποιότητας από τον τοπικό θεσμό που διοικεί την περιοχή.\nΕπισυνάπτω φωτογραφία αυτού του σημειώματος, κάκιστα κομμένου, που εμένα προσωπικά με προσβάλλει. Θεωρώ ότι το επίπεδό μας είναι αρκετά μεγαλύτερο.\nΕφόσον κρίθηκε ότι είναι αναγκαίο το γεγονός της ενημέρωσης μ' ένα έντυπο, πέραν της δυνατότητας που έχουμε, έστω και μ' αυτό τον τρόπο που κατάντησε να γίνεται, ενημέρωση από την τηλεόραση και το ραδιόφωνο του δήμου, ας γινόταν με αξιοπρέπεια. Είτε μ' ένα έντυπο του δήμου, επίσημο με σφραγίδα και υπογραφή ή από ένα έντυπο που θα ήταν τυπωμένο σε τυπογραφείο.\nΔεν είναι λαϊκισμός. Είναι θέμα παιδείας και σεβασμού προς τον θεσμό και τον πολίτη.\nΣας ευχαριστώ θερμά όλους για τις ευχές σας λόγω της ονομαστικής μου εορτής.\nΚι αυτούς που επικοινώνησαν τηλεφωνικά μαζί μου, κι αυτούς που βρεθήκαμε κατ' ιδίαν αλλά κι αυτούς που επικοινώνησαν ηλεκτρονικά.\nΕύχομαι κι εγώ υγεία, αγάπη κι ειρήνη για όλο τον κόσμο.\nΝομίζω ότι αξίζουν δημόσια συγχαρητήρια, οι μαθητές του 2ου Λυκείου Ορεστιάδας, ο σύλλογος γονέων και κηδεμόνων του σχολείου και φυσικά ο διευθυντής του σχολείου Χρήστος Χαρακοπίδης. Όλοι συνέβαλαν ώστε να πραγματοποιηθεί ένας γεγονός στο χώρο του σχολείου, μη εκπαιδευτικό, μέσα σε πλαίσια σεβασμού του χώρου που το φιλοξένησε.\nΜακάρι να δούμε κι άλλες πρωτοβουλίες τέτοιους είδους, μη εκπαιδευτικές. Οι δάσκαλοι ας είναι προοδευτικοί, να δώσουν χώρο στα παιδιά, να τους εμπιστευτούν. Ο σύλλογος γονέων ας προασπίσει με την παρουσία του το γεγονός που θα συμβεί. Τα παιδιά και θέλουν και μπορούν.\nΓια το γεγονός που αναφέρομαι, μπορείτε να ανατρέξετε στο ιστολόγιο:\nΔημοτικό Συμβούλιο Ορεστιάδας 8-12-2009\nΑπό την προηγούμενη συνεδρίαση ακόμη αλλά και τις επόμενες μέρες που ακολούθησαν, λόγω της μη έγκρισης του Τεχνικού Προγράμματος του Δήμου για το 2010, έδειξε η Δημοτική Αρχή ότι βρίσκεται σε απόγνωση. Ο δήμαρχος, σε κατάσταση πανικού, προσπαθούσε να αποποιηθεί την ευθύνη της κατάστασης που ο ίδιος δημιούργησε, ρίχνοντας ευθύνες σ’ όλους τους άλλους εκτός από τον εαυτό του.\nΗ δημοτική αρχή, εξ’ ανάγκης υιοθέτησε προτάσεις μας για έργα, περιμένοντας εναγωνίως να υπερψηφίσουμε το τεχνικό πρόγραμμα που κατέθεσε. Ευτυχώς, λόγω αυτού του γεγονότος θα ωφεληθούν οι κάτοικοι των Εργατικών Κατοικιών Σαγήνης (ΟΕΚ 1) και Εργατικών Κατοικιών Πύργου (ΟΕΚ 2) με την ασφαλτόστρωση και πλακόστρωση πεζοδρομίων που θα πραγματοποιηθεί, θα ξεκινήσει η πρώτη φάση της μονάδας αδρανοποίησης του Δημοτικού Σφαγείου, θα ξεκινήσει η υλοποίηση ενός νέου, σύγχρονου αμαξοστασίου, οι δημότες που πάνε στο Εθνικό Στάδιο θα απολαύσουν το «ταρτάν» και θα αποκατασταθούν σοβαρά προβλήματα σε σχολεία όπως του Θουρίου, του 6ου Δημοτικού Σχολείου, κ.α.\nΑπό την προηγούμενη ακόμη συνεδρίαση, δεσμεύτηκα δημόσια, ότι παρόλο που διαφωνώ πολιτικά, αν πραγματοποιηθούν τροποποιήσεις που αφορούν στις συντηρήσεις σχολείων και στο δημοτικό αμαξοστάσιο, θα υπερψηφίσω το Τεχνικό Πρόγραμμα για να υπάρχει «απεγκλωβισμός».\nΤο άγχος κι αγωνία που είχατε, σας οδήγησε να κάνετε τροποποιήσεις, δυστυχώς όχι όσες θα έπρεπε. Έργα για παράδειγμα, ο δρόμος της YTONG (90.000 ευρώ) ο οποίος έχει ήδη καταψηφιστεί παλαιότερα και η μελέτη του κτιρίου της Κοινωνικής Μέριμνας (50.000 ευρώ) που μπορεί να την κάνει η Τεχνική Υπηρεσία του Δήμου, έμειναν μέσα στο Τεχνικό Πρόγραμμα. Γενικά το Τεχνικό Πρόγραμμα, είναι ένα συνονθύλευμα έργων χωρίς στόχευση. Ειδικά ο πίνακας 12 που αποτελεί τον οραματισμό και τον στρατηγικό σχεδιασμό του δήμου, κατάντησε ένας «κουβάς» που πετάχτηκαν όλα τα έργα μέσα, έτσι απλά για να υπάρχουν.\nΌμως οι δημότες, ο δήμος, η Νέα Ορεστιάδα δε χρωστάνε τίποτα να μπουν σε περιπέτειες λόγω της πολιτικής σας αναλγησίας κι ανικανότητας.\nΗ κακή σας πολιτική διαχείριση, που οδήγησε στην έλλειψη πλειοψηφίας στο Δημοτικό Συμβούλιο, μοιραία επιφέρει εγκλωβισμό του Δήμου και της λειτουργίας του, αν κάποια ζητήματα δεν προχωρήσουν.\nΗ απόφαση μου είναι πολιτική και πηγάζει αποκλειστικά από την αγωνία μου για τη λειτουργία του δήμου. Δεν μπορώ να μιλήσω για αναπτυξιακή τροχιά, όταν στο τιμόνι του δήμου βρίσκεται μια δημοτική αρχή που πολιτικά «κατέρρευσε».\nΔεν ψηφίζω την φιλοσοφία του Τεχνικού Προγράμματος. Θα ψηφίσω απλά και τυπικά την έγκριση του Τεχνικού Προγράμματος του Δήμου Ορεστιάδας για το 2010, για να ξεμπλοκάρει και να προχωρήσει η λειτουργία του Δήμου.\nΕξασφάλιση της ίδρυσης της νέας σχολής\nΑναλώθηκε ένα μεγάλο μέρος της συζήτησης στο Δημοτικό Συμβούλιο Ορεστιάδας (β' μέρος 30/11), σ' ένα θέμα το οποίο είχε ήδη εξαντληθεί από το Δημοτικό Συμβούλιο (α' μέρος 24/11). Στη μεταφορά του δημοτικού αμαξοστασίου. Όχι όμως όπου νάναι. Όχι... Το θέμα αφορούσε στην αγορά συγκεκριμένου, φωτογραφημένου αγροτεμαχίου με κτίσμα το οποίο δεν ψηφίστηκε από το σώμα. Λύσαξαν κάποιοι... "Δε σας ενδιαφέρει το Πανεπιστήμιο. Μόνο λόγια είστε...", "Θέλετε να κάνετε κακό στο Δήμο και το Πανεπιστήμιο..." κι άλλα τέτοια. Κανείς δεν είδε το γεγονός ότι το θέμα αφορούσε σε μια προκλητική αγορά η οποία δεν εξυπηρετούσε τις ανάγκες του δήμου; Κανείς δεν διαπίστωσε την ανάγκη να φτιαχτεί ή να ξεκινήσει να φτιάχνεται, αφού υπάρχει έτοιμη μελέτη, ένα σύγχρονο δημοτικό αμαξοστάσιο;\nΚρίμα... Δύο φορές κρίμα... Όλα δυστυχώς, σκηνοθετημένα. Επικοινωνιακά παιχνίδια, κακά ή ερασιτεχνικά εκτελεσμένα...\nΚύριοι, αλλού είναι το θέμα.\nΗ οικονομική κατάσταση της χώρας είναι κακή ή μάλλον άθλια. Παρά του γεγονότος ότι η Κυβέρνηση έβαλε στον προϋπολογισμό 1 δις παραπάνω στην Παιδεία, ο κίνδυνος να τεθούν διαφορετικές προτεραιότητες στην ίδρυση νέων τμημάτων, στην χρηματοδότηση εγκαταστάσεων, εξοπλισμού και ανθρώπινου δυναμικού, είναι μεγάλος.\nΟι δυνάμεις λοιπόν κι η ενέργειά μας, πρέπει να κατευθυνθούν στην εξασφάλιση ουσιαστικής ίδρυσης της νέας σχολής (πολιτική απόφαση κι ένταξη του τμήματος στο μηχανογραφικό δελτίο) καθώς στη χρηματοδότηση αυτής άμεσα.\nΝέα συνάντηση bloggers\nΗ πρώτη συνάντηση των τοπικών bloggers ήταν μια πολύ ευχάριστη εξέλιξη στην πρόταση του Λευτέρη ,βρεθήκαμε σε μια υπεροχη παρεα με φιλους ,περασαμε ωραία και η βαση νομιζω για περαιτέρω έχει τεθεί.\nΗ συνέχεια στο : http://tsobanidis-christos.blogspot.com/\n▼ Δεκεμβρίου 2009 (14)\nΔιατροφή και δημοκρατία - του Γιώργου Σταματόπουλο...\nΑναδημοσίευση για τη Δημοτική Επιχείρηση Ραδιοτηλε...


Η Άνδρος της ζωής μας: Η τελευταία Συνεδρίαση του Διοικητικού Συμβουλίου στην Τήνο\nΗ τελευταία Συνεδρίαση του Διοικητικού Συμβουλίου στην Τήνο\nΠραγματοποιήθηκε την Τετάρτη 9 Σεπτεμβρίου 2015 άλλο ένα Διοικητικό Συμβούλιο του Ταμείου στην Τήνο.\nΑπό τον Δήμο Άνδρου παρότι, διαθέτει την πλειοψηφία των μελών, συμμετείχαν μόνο ο Ανδρέας Βόσσος εκ μέρους της συμπολίτευσης και από την αντιπολίτευση ο επικεφαλής του Συνδυασμού μας ‘’ Η ΑΝΔΡΟΣ ΤΗΣ ΖΩΗΣ ΜΑΣ’’, Γιάννης Καπάκης.\nΑνάμεσα, στα θέματα που συζητήθηκαν και αφορούσαν την Άνδρο, ήταν και η κατάθεση του τεχνικού προγράμματος για το έτος 2016.\nΔυστυχώς όπως και πέρυσι, έτσι και εφέτος το προτεινόμενο πρόγραμμα της Άνδρου, έφθασε εκ μέρους της διοίκησης του Δήμου Ανδρου με ένα fax την τελευταία στιγμή, χωρίς καμία ουσιαστική αλλαγή.\nΕνα fax, την τελευταία στιγμή που δείχνει κατά πόσο πολύ ενδιαφέρονται και ‘’τρέχουν’’ οι τεχνικές υπηρεσίες του Δήμου Ανδρου,δίνοντας δυστυχώς επιχειρήματα στα υπόλοιπα μέλη του Δ.Σ ότι, η προχειρότητα απο μέρους μας βασιλεύει και άντε να μας πάρουν ποτέ στα σοβαρά.\nΗ καινούργια φέτος πρόταση απο πλευράς του Δήμου, ήταν να γίνει ασφαλτόστρωση της βόρειας προβλήτας του λιμένα Γαυρίου, γιατί, όταν βρέχει ή έχει φουρτούνα, τα λιμνάζοντα νερά δημιουργούν λίμνες με αποτέλεσμα οι επιβάτες να είναι αναγκασμένοι να περνούν μέσα από αυτά.\nΣυνολικά, για το 2016 η Τήνος προωθεί έργα ύψους, 830.008, 53 ευρώ και η Άνδρος μόνον 263.973,32 ευρώ, που σημαίνει ότι η Τεχνική Υπηρεσία του Δήμου μας, θα πρέπει να εντείνει τις προσπάθειες της και να εκπονήσεις έγκαιρα μελέτες για την υλοποίηση και άλλων έργων που τόσο έχει ανάγκη το νησί.\nΑλήθεια, πότε θα το καταλάβουν, ότι χωρίς μελέτες δεν μπορεί να γίνει απολύτως τίποτα και είναι κρίμα να περνάνε τα χρόνια και εμείς σαν νησί, να μην μπορούμε να διεκδικήσουμε αυτά που μας αναλογούν.\nΠως θέλουμε να δούμε να γίνονται έργα, όταν λειτουργούμε κατ’ αυτό τον τρόπο, στέλνοντας στο παρά 5’ με fax το τεχνικό πρόγραμμα του 2016, χωρίς να έχουμε την δυνατότητα να το έχουμε απο πρίν και να το μελετήσουμε, υποβάλλουμε προτάσεις και να το στηρίξουμε;\nΣυζητήθηκε επίσης και το μέγα πρόβλημα του ηλεκτροφωτισμού του λιμένα Γαυρίου, δεδομένου ότι διαγωνισμός που ήταν σε εξέλιξη, μάλλον οδεύει προς ακύρωση και θα πρέπει να βρεθεί μία λύση στο χρόνιο αυτό πρόβλημα.\nΩς προσωρινή λύση, αποφασίστηκε ομόφωνα η αντικατάσταση οκτώ (8) ιστών ηλεκτροφωτισμού στην κεντρική προβλήτα από το υπάρχον απόθεμα του Λιμενικού Ταμείου.\nΑπό μέρους του Γιάννη Καπάκη, προτάθηκε και έγινε αποδεκτό οι τεχνικές υπηρεσίες του Δήμου Άνδρου και του Λιμενικού Ταμείου, να αναζητήσουν κατάλληλες θέσεις για την κατασκευή με προδιαγραφές, ραμπών (γλύστρες) για την καθέλκυση σκαφών στο Γαύριο και το Μπατσί.\nΝα αναζητηθούν οι θέσεις και να προχωρήσουν άμεσα στη σύνταξη μελετών και σε όλες τις προβλεπόμενες διαδικασίες για την κατασκευή τους.\nΕίναι αδιανόητο τα δύο τουριστικά θέρετρα με τη μεγαλύτερη επισκεψιμότητα σε σκάφη αναψυχής να μη διαθέτουν αυτή την βασική υποδομή.\nΗ κυκλοφοριακή μελέτη για τη χερσαία ζώνη και το λιμάνι Γαυρίου.\nΣυζητήθηκε επίσης και το θέμα της ανάθεσης σύνταξης κυκλοφοριακής μελέτης για το λιμάνι Γαυρίου απο μέρους του Λιμενικού Ταμείου,ώστε να μπεί μία τάξη στο αλαλούμ που επικρατεί στο λιμάνι Γαυρίου.\nΕιπώθηκε ότι αυτό δεν μπορεί να γίνει απο πλευράς Λιμενικού Ταμείου, γιατί θα πρέπει πρώτα τα να ξεκαθαρίσει το καθεστώς της ζώνης που καλύπτει το Ταμείο σε σχέση με τον Δημοτικό χώρο και μετά να γίνουν όλες οι απαραίτητες ενέργειες προς αυτή την κατεύθυνση σύνταξης μελέτης και εφαρμογής της.\nΔιακρίναμε, ότι είναι ένα πολύπλοκο θέμα που είναι μπλεγμένο στα γρανάζια της Ελληνικής γραφειοκρατίας και πηγαίνει απο τον «Από τον Αννα στον Καϊάφα» χρόνια τώρα, αλλά όμως δεν μπορεί να συνεχιστεί και πρέπει να παρέμβουμε αποφασιστικά επ’ αυτού.\nΓια το κορυφαίο αυτό θέμα ο ΣΥΝΔΥΑΣΜΟΣ μας θα επανέλθει σύντομα με σχετικές του προτάσεις, με στόχο να μην χαθεί και η επόμενη χρονιά.\nΑναρτήθηκε από ''' Άνδρος της Ζωής μας ''' στις Παρασκευή, Σεπτεμβρίου 11, 2015


Ολυμπιακός: Η δόξα των 34 εκατ. ευρώ | Contra.gr\nΟλυμπιακός: Η δόξα των 34 εκατ. ευρώ\nΟ Ολυμπιακός μοιάζει να πορεύθηκε μέχρι τους ομίλους του Champions League με γνώμονα ένα ρητό του Τόμας Τζέφερσον. Σε μια ξέφρενη πορεία μέσα από τα προκριματικά, που τον έφερε αγκαλιά με ένα μικρό θησαυρό.\nΟ Καμαρά πανηγυρίζει με τον Μεριά την πρόκριση του Ολυμπιακού στους ομίλους του Champions League 2019-2020 CHAMPIONS LEAGUE / ΚΡΑΣΝΟΝΤΑΡ - ΟΣΦΠ (ΦΩΤΟΓΡΑΦΙΑ: LATO KLODIAN / EUROKINISSI)\nΟ Ολυμπιακός ήταν εντυπωσιακός το βράδυ της Τρίτης (27/08) στο 'Krasnodar Stadium', όπου κέρδισε με ανατροπή και σκορ 2-1 την Κρασνοντάρ, στην ρεβάνς των ομάδων για τα playoffs του Champions League. Σε συνδυασμό με το 4-0 του 'Γεώργιος Καραϊσκάκης', οι 'ερυθρόλευκοι' πήραν την πρόκριση για την φάση των ομίλων της κορυφαίας διασυλλογικής διοργάνωσης με το συνολικό 6-1! Πέρα από την δόξα, η ομάδα του Πειραιά απέκτησε το δικαίωμα να γεμίσει τα ταμεία της, καθώς η συγκεκριμένη επιτυχία φέρνει πολύ χρήμα από την UEFA. "Ποτέ μην ξοδεύεις τα χρήματα σου πριν τα κερδίσεις", είχε πει ο Τόμας Τζέφερσον. Και αυτό φρόντισε να κάνει ο Ολυμπιακός, μέσα από την ξέφρενη πορεία του στα προκριματικά, που τον έφερε αγκαλιά με έναν μικρό θησαυρό.\nΗ Ευρωπαϊκή Ομοσπονδία μοιράζει το ποσό του 1,95 δισ. ευρώ συνολικά στους συλλόγους που συμμετέχουν στο Champions League 2019-2020, από την φάση των ομίλων και μετά. Τα καθαρά έσοδα που διατίθενται στους συμμετέχοντες συλλόγους χωρίζονται σε τέσσερις διαφορετικούς πυλώνες:\nΤο 25% θα διατεθεί άμεσα (488 εκατ. Ευρώ).\nΤο 30% θα διατεθεί ως bonus αποδοτικότητας (νίκες - ισοπαλίες) στην φάση των ομίλων (585 εκατ. Ευρώ).\nΤο 30% θα διανεμηθεί μέσω της δεκαετούς κατάταξης συντελεστών με βάση τις επιδόσεις (585 εκατ. Ευρώ).\nΤο 15% θα διατεθεί ως market pool (292 εκατ. Ευρώ).\nΚάθε μια από τις 32 ομάδες της φάσης των ομίλων του Champions League θα καρπωθεί 15,25 εκατ. ευρώ (το ποσό είναι κατανεμημένο σε προκαταβολή ύψους € 14,5 εκατ. και καταβολή υπολοίπου € 0,75 εκατ.)\nΤα fix ποσά ως bonus αποδοτικότητας\nΣυνολικά 585 εκατ. ευρώ θα μοιραστούν στις 32 ομάδες με βάση τις επιδόσεις τους. Η νίκη πληρώνει 2,7 εκατ. ευρώ και η ισοπαλία 900.000 ευρώ. Το αδιάθετο ποσό θα συγκεντρωθεί και θα ανακατανεμηθεί μεταξύ των ομάδων που θα αγωνιστούν στην φάση των ομίλων, ανάλογα με τον αριθμό των νικών τους.\nΚατάταξη συντελεστών - 10ετές ranking\nΗ UEFA έχει εισάγει μια νέα κατάταξη, που αφορά την επίδοση των ομάδων στο Champions League την τελευταία δεκαετία. Εκτός από τους βαθμούς που έχουν συγκεντρωθεί κατά τη διάρκεια αυτής της περιόδου, η κατάταξη αυτή περιλαμβάνει -μεταξύ άλλων- έξτρα πόντους για την κατάκτηση του UEFA Champions League και του UEFA Europa League.\nΜε βάση αυτές τις παραμέτρους έχει καθοριστεί μια νέα κατάταξη και το συνολικό ποσό των 585,05 εκατ. ευρώ διαιρείται σε "μετοχές συντελεστή", με κάθε μετοχή να ανέρχεται σε 1.108 εκατ. ευρώ. Η ομάδα με τη χαμηλότερη βαθμολογία θα λάβει μία μετοχή (1.108 εκατ. ευρώ). Μια μετοχή θα προστεθεί σε κάθε θέση και έτσι η ομάδα με την υψηλότερη βαθμολογία θα λάβει 32 μετοχές (35,46 εκατ. ευρώ). Η κατάταξη αυτή είναι διαθέσιμη στην επίσημη ιστοσελίδα της UEFA.\nΤο market pool\nΤο ποσό που θα διαθέσει η UEFA ως market pool δεν έχει καθοριστεί απόλυτα, ωστόσο εκτιμάται στο σύνολο των 292 εκατ. ευρώ. Πόσα χρήματα θα πάρει κάθε ομάδα; Ούτε αυτό είναι απόλυτα σαφές αφού εξαρτάται από το πραγματικό τελικό ποσό που θα είναι διαθέσιμο ως market pool, την ποσοστιαία εμπορικότητα της τηλεοπτικής αγοράς κάθε χώρας που εκπροσωπείται στη διοργάνωση από τη φάση των ομίλων και έπειτα, τις χώρες που θα εκπροσωπηθούν στους ομίλους, τον αριθμό εκπροσώπων κάθε χώρας, την τελική θέση κάθε ομάδας που συμμετέχει στην διοργάνωση στο εγχώριο πρωτάθλημα της περασμένης σεζόν και την απόδοση κάθε ομάδας στο Champions League.\nΤι σημαίνουν όλα αυτά για την τσέπη του Ολυμπιακού;\nΜετά την Βικτόρια Πλζεν στον 2ο προκριματικό και την Μπασακσεχίρ στον 3ο προκριματικό, ο Ολυμπιακός απέκλεισε την Κρασνοντάρ στα playoffs του Champions League και μετά την απουσία ενός χρόνου, επέστρεψε στην φάση των ομίλων της κορυφαίας διασυλλογικής διοργάνωσης.\nΠέρα από την δόξα, οι 'ερυθρόλευκοι' θα βάλουν στα ταμεία τους και ένα πολύ σημαντικό ποσό πριν καν παίξουν έστω ένα παιχνίδι στους ομίλους του Champions League. Ο Ολυμπιακός καρπώνεται άμεσα το ποσό των 15,25 εκατ. ευρώ για την συμμετοχή του στην φάση των ομίλων, ενώ η 21η θέση στο σύνολο των 32 ομάδων αυτής της φάσης του εξασφαλίζει ακόμη 13,296 εκατ. ευρώ μέσα από το 10ετές ranking της UEFA!\nΕπιπροσθέτως, η ομάδα του Πειραιά θα εισπράξει το 100% του market pool που αναλογεί στην Ελλάδα, αφού ο ΠΑΟΚ αποκλείστηκε στον 3ο προκριματικό γύρο από τον Άγιαξ. Αν στη φάση των ομίλων συμμετείχε και ο ΠΑΟΚ, τότε αυτός ως πρωταθλητής θα λάμβανε το 55% των χρημάτων του market pool και ο Ολυμπιακός ως δευτεραθλητής το υπόλοιπο 45%. Τώρα οι 'ερυθρόλευκοι' παίζουν μπάλα μόνοι τους. Όπως διαβάσατε και νωρίτερα, το ποσό αυτό δεν έχει καθοριστεί ακόμη ωστόσο θα είναι μεγαλύτερο από 5 εκατ. ευρώ.\nΑθροίζοντας τα παραπάνω ποσά, ο Ολυμπιακός σε πρώτη φάση έχει εξασφαλισμένα μίνιμουμ 34 εκατ. ευρώ από την παρουσία του στους ομίλους του Champions League 2019-2020. Οι 'ερυθρόλευκοι' μπορούν να προσθέσουν κέρδη από την παρουσία τους στην διοργάνωση ανάλογα με τις επιδόσεις τους στον όμιλο, όπου θυμίζουμε πως η νίκη προσφέρει 2,7 εκατ. ευρώ και η ισοπαλία 900.000 ευρώ.\nΕνδεικτικά, η πρόκριση στην φάση των '16' του Champions League έρχεται με bonus 9,5 εκατ. ευρώ, αυτή στα προημιτελικά προσφέρει επιπλέον 10,5 εκατ. ευρώ, στα ημιτελικά ακόμη 12 εκατ. ευρώ και στον τελικό 15 εκατ. ευρώ. Ο νικητής της διοργάνωσης εισπράττει επιπλέον 4 εκατ. ευρώ.


ΤΟΞΟΤΗΣ ΗΜΕΡΗΣΙΟ ΩΡΟΣΚΟΠΙΟ 27-4-2017\nΑρχική σελίδα Ωροσκόπιο Ημερήσιο Ωροσκόπιο Τοξότης Ημερήσιο Ωροσκόπιο 27-4-2017\nΤοξότης Ημερήσιο Ωροσκόπιο 27-4-2017\n<p>Διάφορες εκκρεμότητες που αφορούν τα περιουσιακά σας στοιχεία ή κληρονομικά θέματα θα μπορέσετε να τα τακτοποιήσετε σήμερα και να βρείτε λύσεις. Ακόμη οικονομικά θα υπάρχει ισορροπία και βελτίωση της κατάστασής σας. Με τον ανάδρομο Κρόνο στο ζώδιό σας σε καλή σχέση με τον Ερμή θα είναι μια σημαντική περίοδος της ζωής σας, αφού θα τακτοποιήσετε επαγγελματικά και αισθηματικά ζητήματα. Θα κάνετε επιτυχημένες κινήσεις που θα σας αποφέρουν κέρδη και θα ξεπεράσετε κάθε δυσκολία.\nΑιγόκερως Ημερήσιο Ωροσκόπιο 14-3-2017\nΔιάφορα θέματα οικογενειακά και κληρονομικά ζητήματα θα μπορέσετε να τα τακτοποιήσετε αν είστε ψύχραιμοι. Στον επαγγελματικό τομέα θα...\nΛέων Ημερήσιο Ωροσκόπιο 27-1-2017\nΗ δημιουργικότητά σας θα είναι αυξημένη και θα είστε γενικά ευδιάθετοι και πολύ κοινωνικοί. Στον επαγγελματικό τομέα, θα μπορέσετε να...\nΖυγός Ημερήσιο Ωροσκόπιο 9-10-2016\nΔιάφορες εκκρεμότητες και εμπόδια που είχατε από το παρελθόν, τώρα θα μπορέσετε να τα τακτοποιήσετε. Στον επαγγελματικό τομέα, θα...\nΠαρθένος Ημερήσιο Ωροσκόπιο 8-4-2016\nΘα τακτοποιήσετε κάποια ζητήματα που θα αφορούν πρακτικά θέματα με το σπίτι σας και εκκρεμότητες με την ακίνητη περιουσία σας. Στον...\nΚριός Ημερήσιο Ωροσκόπιο 16-3-2016\nΜε υπευθυνότητα θα μπορέσετε να τακτοποιήσετε διάφορα ζητήματα που αφορούν την τακτοποίηση εκκρεμοτήτων. Στον επαγγελματικό τομέα θα...\nΑιγόκερως Ημερήσιο Ωροσκόπιο 25-1-2016\nΠολλά πράγματα που σας κούραζαν τώρα θα αρχίσουν να μετατρέπονται σε ευνοϊκά. Πολλές πρακτικές εκκρεμότητες, μέσα σε σύντομο διάστημα,...


Να υπάρχει άμεσα είτε στο κέντρο επιχειρήσεων πολιτικής προστασίας , είτε σε συνεργασία με τους διερμηνείς νοηματικής επικοινωνία για όσους ανθρώπους είναι κωφάλαλοι.\nΝα οριστούν 6 τετράωρες βάρδιες , τις οποίες να τις καλύπτουν γνώστες της νοηματικής γλώσσας.\nΝα υπάρχει οπτική επικοινωνία του σημείου που βρίκεται ο κωφάλαλος , πχ(νοσοκομείο) με το κέντρο επιχειρήσεων της πολιτικής προστασίας.\nΟπωσδήποτε να υπάρχει πρόβλεψη για ΟΜΙΛΙΑ , εκτος από τον διερμηνέα νοηματικής , να υπάρχουν και ξενόγλωσσοι διερμηνείς.\nΚάτι αντίστοιχο με τους υπότιτλους ή την βοήθεια που δίνει το google translate.\nNα μπορεί δηλαδή κάποιος καλώντας ένα αριθμό που θα οριστεί από την ΠΟΛΙΤΙΚΗ ΠΡΟΣΤΑΣΙΑ πχ το 112 , να έχει κι οπτική επικοινωνία, για την ΕΠΕΙΓΟΥΣΑ ανάγκη επικοινωνίας του/εξυπηρετησής του.\nΕπίσης να υπάρξει πρόβλεψη ,προκειμένου να διακρίνονται άμεσα, είναι κι η σήμανση ή ομοιόμορφη ενδυμασία ( που θα οριστεί ή θα δημιουργηθεί) , για τρείς κατηγορίες ΑΜΕΑ.\n3.ΚΙΝΗΤΙΚΟ ΠΡΟΒΛΗΜΑ μη εμφανές(εκτός όχηματος & αναπηρικώ αμαξιδίων ).\nΕπίσης , μετά το τέλος της πανδημίας να δημιουργηθεί ΤΡΟΠΟΣ ΕΠΙΚΟΙΝΩΝΙΑΣ των ανθρώπων που είναι έχουν την ομιλία τους , με τους κωφάλαλους , ώστε να μπορούν κι αυτοί οι άνθρωποι ,να μήν αισθάνονται απομονωμένοι, να μπορούν να εργαστούν , να κοινωνικοποιηθούν/ενταχθούν αυτόνομα με την χρήση κάποιου GADGET.\nΑρα ένα τεχνολογικό project θα μπορούσε να είναι η δημιουργία :\nΣΥΣΚΕΥΗΣ ΠΟΥ ΝΑ ΜΕΤΑΤΡΕΠΕΙ ΤΗΝ ΝΟΗΜΑΤΙΚΗ ΓΛΩΣΣΑ ΣΕ ΟΜΙΛΙΑ , ΜΕ ΕΠΙΛΟΓΗ ΔΙΑΦΟΡΕΤΙΚΩΝ ΞΕΝΩΝ ΓΛΩΣΣΩΝ


Κωδικός Είδους: 102 Τιμή: €86.00\nΟλιστική Φυσική Αγωγή για την Θεραπεία της Νευρικής Ανορεξίας, για ένα μήνα.\nΠεριλαμβάνει 2 Καναβέλαια (250ml), το Λινέλαιο (250ml), το Γαϊδουράγκαθο (250ml), το Μαύρο Κύμινο (50ml), το Bιολογικό Ελαιο Καρύδας (200ml), το θεραπευτικό μείγμα ΜΗΤΕΡΑ ΦΥΣΗ, και την πολυβιταμίνη Neurozan.\nΟι παρακάτω γενικές οδηγίες είναι βασικές για την θεραπεία της Νευρικής Ανορεξίας. Η Αγωγή επίσης μπορεί να χρησιμοποιηθεί για την γενική τόνωση του Οργανισμού, είναι απολύτως φυσική αγωγή, χωρίς καμία παρενέργεια για τον οργανισμό, και δεν έρχεται σε αντίθεση με κάποια χημική αγωγή, αν το επιλέξετε, πέρα από ανοσοκατασταλτικά, ή ανοσοτροποποιητικά, τα οποία καταστέλλουν την άμυνα του οργανισμού, καταστρέφουν, στην κυριολεξία, τον οργανισμό. Επιφυλασσόμαστε μελλοντικά, για περαιτέρω έρευνα, έτσι ώστε να ολοκληρώσουμε την αγωγή για ακόμα μεγαλύτερα αποτελέσματα, σε πιο προχωρημένα στάδια. Ηδη όμως έχουμε θαύματα, ειδικά σε αρχικά και μεσαία στάδια, της νόσου, με την παρακάτω διατροφή. Κάντε άμεσα τα παρακάτω…\n8. Ελαιο Καρύδας (1 κουταλιά της σούπας πρωί και βράδυ, σε ρόφημα ή φαγητό), για την τόνωση του εγκεφάλου, και την καλή λειτουργία των νευροδιαβιβαστών.\n11. Χρησιμοποιείτε το θεραπευτικό μείγμα ΜΗΤΕΡΑ ΦΥΣΗ, 1-2 φορές την ημέρα. Κάνετε επάλειψη στα άκρα και στην σπονδυλική στήλη. Δεν ενδείκνυται η λήψη ψυχιατρικών φαρμάκων, διότι επιδεινώνει την πτώση του ανοσοποιητικού. Δεν ενδείκνυται η λήψη ψυχιατρικών φαρμάκων, διότι επιδεινώνει την πτώση του ανοσοποιητικού.


Babe Αφρόλουτρο για Ατοπικό Δέρμα - oFarmakopoiosMou.gr\nOnline Φαρμακείο / Γυναίκα / Σώμα / Αφρόλουτρα - Σαπούνια / Babe Body Oil Soap Αφρόλουτρο Εμπλουτισμένο με Έλαια για Ξηρό/Ατοπικό Δέρμα, 500ml\nBabe Body Oil Soap Enriched with Oils for Dry / Atopic Skin, 500ml\n24,30 € 15,65 € 8,65 € (36%)\nΚερδίζετε 125 πόντους ανά τεμάχιο!\nBabe Body Oil Soap\nΕξειδικευμένο προϊόν καθαρισμού σώματος, εμπλουτισμένο με έλαια για την ξηρή, πολύ ξηρή έως ατοπική επιδερμίδα.\nΠεριέχει περισσότερο από 40% θρεπτικά έλαια με απαραίτητα λιπαρά οξέα που αποκαθιστούν τα επίπεδα υγρασίας της επιδερμίδας.\nΠλούσια σε Ωμέγα 3,6 και 9 που αναδομούν τα κεραμίδια, ενισχύοντας το φυσικό, προστατευτικό φραγμό.\nΣυμβάλλει στην επούλωση και προστατεύει από το σκληρό νερό.\nΠροσφέρει άμεση ανακούφιση.\nΠεριέχει έλαιο σόγιας, βιταμίνη F και έλαιο Inca Inchi.\nΚατάλληλο για όλους τους τύπους δέρματος, ιδιαιτέρως για ξηρό/πολύ ξηρό έως ατοπικό δέρμα.\nΑΝΑΓΚΗ ΑΤΟΠΙΚΗ ΔΕΡΜΑΤΙΤΙΔΑ, ΚΑΘΑΡΙΣΜΟΣ\nΤΥΠΟΣ ΕΠΙΔΕΡΜΙΔΑΣ ΓΙΑ ΣΩΜΑ ΑΤΟΠΙΚΗ, ΞΗΡΗ / ΑΦΥΔΑΤΩΜΕΝΗ


Πρώτο σούπερ μάρκετ χωρίς ταμεία ανοίγει η Amazon στη Βρετανία\nΣυντάκτης: Newsroom Στις Πέμπτη, 4 Μαρτίου, 2021\nΗ Amazon εγκαινίασε σήμερα το πρώτο κατάστημα της χωρίς ταμεία στη Βρετανία. Το κατάστημα, με όνομα Amazon Fresh, βρίσκεται στο Λονδίνο και επιτρέπει στους πελάτες να μπουν, να ψωνίσουν ό,τι θέλουν και να φύγουν χωρίς να χρειαστεί να πληρώσουν.\nΤο κατάστημα χρησιμοποιεί την ίδια τεχνολογία με τα γνωστά Amazon Go που έχει ανοίξει η εταιρεία στις ΗΠΑ. Για τη λειτουργία του, χρησιμοποιούνται αισθητήρες και κάμερες, οι οποίοι αναγνωρίζουν όταν κάποιος παίρνει ένα προϊόν από το ράφι. Η χρέωση γίνεται αυτόματα κατά την αποχώρηση από το κατάστημα, σε κάρτα την οποία ο πελάτης έχει καταχωρήσει την πρώτη φορά που το επισκέπτεται.\nΑξίζει να σημειωθεί ότι στη Βρετανία υπάρχουν κι άλλα σούπερ μάρκετ χωρίς ταμεία, εκτός της Amazon. Πρόκειται για τις αλυσίδες Sainsbury και Tesco που έχουν ήδη προσπαθήσει να δοκιμάσουν την τεχνολογία. Επομένως το νέο κατάστημα της Amazon θα έρθει σε ευθύ ανταγωνισμό με τα εγχώρια σούπερ μάρκετ.\nAmazonAmazon FreshAmazon GoΒρετανία\nNewsroom 11472 posts 0 σχόλια\nCapsuleT Accelerator: Νέες δράσεις με στόχο την εξωστρέφεια και την ανταλλαγή τεχνογνωσίας\nΠερισσότερα από 10 εκατ. ευρώ σε seed χρηματοδότηση για την actio\nAmazon Web Services: Ποιος είναι ο βασιλιάς του cloud…\nΚυριάκος Μητσοτάκης για Amazon: Η Ελλάδα γίνεται…\nΗ Amazon “ψηφίζει” Ελλάδα: Νέα μεγάλη…\n“Hey, Disney”: Η Alexa της Disneyland…\nΑγγλία: Η Amazon απαγορεύει τις συναλλαγές με Visa\nAlphabet: Αύξηση κατά 68% στα κέρδη για το γ’…\nΟ CEO της Amazon ανακοίνωσε 55.000 θέσεις εργασίας στον…\nΗ Amazon λανσάρει υπηρεσία buy now, pay later\nΗ Rivian ετοιμάζεται να εισαχθεί στο χρηματιστήριο


Γουέστλεϊκ: Αναζήτηση ξενοδοχείων\nΔείτε ξενοδοχεία για Γουέστλεϊκ στο χάρτη\nΓουέστλεϊκ: Εξερευνήστε την πόλη\nΑν θέλετε να βρείτε ένα νέο αγαπημένο προορισμό, μην ψάχνετε άλλο. Οι επισκέπτες δεν θα βρουν πολλά γνωστά αξιοθέατα στην περιοχή (Γουέστλεϊκ), αλλά δεν θα χρειαστεί να πάνε μακριά, για να επισκεφτούν μέρη όπως: Table Mountain και Εθνικοί Βοτανικοί Κήποι Kirstenbosch. Στα δημοφιλή αξιοθέατα στη γύρω περιοχή συμπεριλαμβάνονται: Στάδιο Newlands και Παραλία Boulders.\nΓουέστλεϊκ: Πού να μείνετε\nΕίτε ταξιδεύετε για business είτε για αναψυχή, ο προορισμός αυτός (Γουέστλεϊκ) έχει το κατάλληλο κατάλυμα για εσάς. Μπορείτε να βρείτε έως και 863 προσφορές για καταλύματα στην περιοχή (Γουέστλεϊκ) στη Hotels.com, ορισμένα εκ των οποίων με έκπτωση έως και 70%. Διαθέτουμε χαμηλές τιμές δωματίων από 7 USD τη νύχτα και παρακάτω θα βρείτε τα ξενοδοχεία με βάση την αξιολόγηση με αστέρια σε Γουέστλεϊκ, καθώς και στη γύρω περιοχή:\n• 124 Ξενοδοχεία 5 αστέρων από 91 EUR την ημέρα\n• 803 Ξενοδοχεία 4 αστέρων από 44 EUR την ημέρα\n• 300 Ξενοδοχεία 3 αστέρων από 32 EUR την ημέρα\nΓουέστλεϊκ: Τρόποι μετάβασης\nΠετάξτε σε: Κέιπ Τάουν (CPT-Διεθνές αεροδρόμιο Κέιπ Τάουν), 18,4 χλμ. από το κέντρο της πόλης (Γουέστλεϊκ).\nΓουέστλεϊκ: Τι να δείτε στη γύρω περιοχή\n• Table Mountain (13,8 χλμ. από το κέντρο της πόλης)\n• Εθνικοί Βοτανικοί Κήποι Kirstenbosch (9,8 χλμ. από το κέντρο της πόλης)\n• Στάδιο Newlands (11,9 χλμ. από το κέντρο της πόλης)\n• Παραλία Boulders (13,4 χλμ. από το κέντρο της πόλης)


Ξενοδοχεία κοντά σε Parque de Atracciones Monte Igueldo - Βρείτε προσφορές ξενοδοχείων\nΞενοδοχεία κοντά σε Parque de Atracciones Monte Igueldo\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Parque de Atracciones Monte Igueldo. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Parque de Atracciones Monte Igueldo παραπάνω.\nΞενοδοχεία κοντά σε Palacio de Congresos KursaalΞενοδοχεία κοντά σε Estación de Autobuses de San SebastiánΞενοδοχεία κοντά σε Anoeta StadiumΞενοδοχεία κοντά σε Catedral del Buen PastorΞενοδοχεία κοντά σε Victoria EugeniaΞενοδοχεία κοντά σε Puerto DeportivoΞενοδοχεία κοντά σε Palacio MiramarΞενοδοχεία κοντά σε San Telmo MuseoaΞενοδοχεία κοντά σε AuditorioΞενοδοχεία κοντά σε Alderdi Eder ParkeaΞενοδοχεία κοντά σε KutxaespacioΞενοδοχεία κοντά σε Iglesia Santa MariaΞενοδοχεία κοντά σε Parte ViejaΞενοδοχεία κοντά σε Parque Cristina EneaΞενοδοχεία κοντά σε Donostia Arena


ΕΠΙΣΤΟΛΗ ΑΠΟΣΤ.ΠΑΥΛΟΥ ΠΡΟΣ ΚΟΡΙΝΘΙΟΥΣ (Β) ΚΕΦ 8 - ΠΑΤΕΡ ΘΕΟΦΙΛΟΣ:ΙΕΡΟΣ ΝΑΟΣ ΑΓΙΟΥ ΧΑΡΑΛΑΜΠΟΥΣ ΑΪΔΙΝΙΟΥ\nΕΠΙΣΤΟΛΗ ΑΠΟΣΤ.ΠΑΥΛΟΥ ΠΡΟΣ ΚΟΡΙΝΘΙΟΥΣ (Β) ΚΕΦ 8\nΒ΄ Κορινθίους Κεφ. 8\n1 ΣΑΣ γνωστοποιούμε δε, αδελφοί, τη χάρη τού Θεού, που έχει δοθεί στις εκκλησίες τής Μακεδονίας·\n2 ότι η περίσσεια τής χαράς τους, ενώ δοκίμαζαν μεγάλη θλίψη, και η βαθιά τους φτώχεια ανέδειξε με περίσσεια τον πλούτο τής γενναιοδωρίας τους.\n3 Επειδή, [υπήρξαν] αυτοπροαίρετοι, σύμφωνα με τη δύναμή τους, και περισσότερο από τη δύναμή τους· (δίνω μαρτυρία [γι’ αυτό]),\n4 παρακαλώντας μας, με πολλή παράκληση, να δεχθούμε τη χάρη, και την κοινωνία τής διακονίας αυτής στους αγίους·\n5 και όχι [μονάχα] όπως ελπίσαμε, αλλά πρώτα έδωσαν τον εαυτό τους στον Κύριο, έπειτα σε μας, με το θέλημα του Θεού·\n6 ώστε, παρακαλέσαμε τον Τίτο, όπως άρχισε, έτσι και να τελειώσει σε σας κι αυτή τη χάρη.\n7 Καθώς, λοιπόν, περισσεύετε σε κάθε τι, σε πίστη και λόγο και γνώση και κάθε ενδιαφέρον, και στην αγάπη σας σε μας, [έτσι να ενδιαφερθείτε] να περισσεύσετε και σ’ αυτή τη χάρη.\n8 Δεν το λέω αυτό με επιταγή, αλλά για να δοκιμάσω διαμέσου τού ενδιαφέροντος των άλλων και τη γνησιότητα της αγάπης σας·\n9 επειδή, ξέρετε τη χάρη τού Κυρίου μας Ιησού Χριστού, ότι, ενώ ήταν πλούσιος, έγινε για σας φτωχός, για να γίνετε εσείς πλούσιοι με τη φτώχεια εκείνου.\n10 Και σ’ αυτό, γνώμη δίνω· επειδή, αυτό συμφέρει σε σας, που από πέρυσι αρχίσατε, όχι μονάχα να κάνετε, αλλά και να θέλετε.\n11 Τώρα, μάλιστα, τελειώσατε και το να κάνετε, ώστε, όπως [υπήρξε] η προθυμία το να θέλετε, έτσι [να υπάρξει] και το να τελειώσετε σε όσα έχετε.\n12 Επειδή, αν προϋπάρχει η προθυμία, [είναι] κάποιος ευπρόσδεκτος, σε όσα έχει, όχι σε όσα δεν έχει.\n13 Επειδή, δεν [θέλω] να [είναι] σε άλλους άνεση, σε σας όμως στενοχώρια.\n14 Αλλά, [να γίνει] με ισότητα, [ώστε] κατά τον παρόντα καιρό το περίσσευμά σας [να αναπληρώσει] τη στέρηση εκείνων· για να χρησιμεύσει και το περίσσευμα εκείνων στη δική σας στέρηση, ώστε να γίνει ισότητα·\n15 όπως είναι γραμμένο: «Όποιος [είχε μαζέψει] πολύ, δεν έπαιρνε περισσότερο· και όποιος λίγο, δεν έπαιρνε λιγότερο».\n16 Ευχαριστία, όμως, ανήκει στον Θεό, που δίνει στην καρδιά τού Τίτου το ίδιο ενδιαφέρον για σας·\n17 επειδή, δέχθηκε μεν την προτροπή· όμως, μια που ήταν πιο πρόθυμος, αναχώρησε για σας με δική του προαίρεση.\n18 Και μαζί του στείλαμε τον αδελφό, για τον οποίο ο έπαινος [γίνεται] μέσα στο ευαγγέλιο διαμέσου όλων των εκκλησιών.\n19 (Και όχι μονάχα αυτό, αλλά και υποδείχθηκε από τις εκκλησίες ως συνοδοιπόρος μας μαζί με τη δωρεά αυτή, που διακονείται από μας, για τη δόξα τού Κυρίου, και σε [ένδειξη] της προθυμίας σας)·\n20 έχοντας τούτο τον φόβο, μη τυχόν κανείς επικολλήσει σε μας κάποιο ψεγάδι μέσα σ’ αυτή την αφθονία, που διακονείται από μας·\n21 προνοώντας τα καλά όχι μονάχα μπροστά στον Κύριο, αλλά και μπροστά στους ανθρώπους.\n22 Στείλαμε, μάλιστα, μαζί τους τον αδελφό μας, που πολλές φορές τον δοκιμάσαμε σε πολλά ότι είναι πρόθυμος, τώρα μάλιστα πολύ πιο πρόθυμος εξαιτίας τής μεγάλης πεποίθησης που έχει σε σας.\n23 Όσο μεν για τον Τίτο, [είναι] κοινωνός για μένα και σε σας συνεργός· όσο δε για τους αδελφούς μας, [είναι] απόστολοι των εκκλησιών, δόξα τού Χριστού.\n24 Την ένδειξη, λοιπόν, της αγάπης σας, και της καύχησής μας, [που έχουμε] για σας, δείξτε [την] σ’ αυτούς, και μπροστά στις εκκλησίες.


Μέτρα και διαδικασίες της ΆΝΑΣΣΑ ενάντια στον Κορωνοϊό – e-volos\nΑπό τις πρώτες ημέρες που ανακοινώθηκαν οι κατευθυντήριες οδηγίες του Υπουργείου Υγείας και του Εθνικού Οργανισμού Δημόσιας Υγείας για τη μάχη απέναντι στον κορωνοϊό, η ΆΝΑΣΣΑ, πλήρως εναρμονιζόμενη και με τη σύμπραξη της Επιτροπής Λοιμώξεων που διαθέτει, ανακοίνωσε σειρά μέτρων για την προστασία ασθενών, συνοδών, συνεργατών και προσωπικού της κλινικής.\nΣτην πορεία και όσο η απειλή του κορωνοϊού υφίσταται και αυξάνεται, προστέθηκαν και άλλα, αυξημένα μέτρα προστασίας. Συνολικά, τα μέτρα που μέχρι τώρα ελήφθησαν και ισχύουν, είναι τα εξής:\nΓια ασθενείς / συνοδούς\nΟ κάθε ασθενής/συνοδός, ελέγχεται στην κεντρική είσοδο της κλινικής από ειδικά εκπαιδευμένα μέλη του προσωπικού.\nΠραγματοποιείται επί τόπου θερμομέτρηση και συλλογή πληροφοριών που μπορεί να εντοπίσουν πιθανό κρούσμα κορωνοϊού.\nΣτο ίδιο σημείο της κεντρικής εισόδου της κλινικής και μετά τον απαραίτητο έλεγχο, όσοι πληρούν τις προϋποθέσεις για να εισέλθουν, εφοδιάζονται με μάσκα και ακολουθεί αντισηψία των χεριών τόσο κατά την είσοδο όσο και στην έξοδό τους.\nΑναφορικά με τη διενέργεια χειρουργικών επεμβάσεων, εξυπηρετούνται μόνο τα επείγοντα περιστατικά. Οι ασθενείς που πραγματοποιούν χειρουργικές επεμβάσεις, νοσηλεύονται σε δωμάτιο χωρίς την παρουσία άλλου ασθενή.\nΓια το χρονικό διάστημα που διανύουμε και μέχρι νεωτέρας, υπάρχει απαγόρευση επισκεπτηρίου σε όλα τα τμήματα της κλινικής. Σε όποια χειρουργικά περιστατικά κρίνεται απαραίτητο, μπορεί να μείνει έως ένας επισκέπτης που όμως δεν θα πρέπει να έχει συμπτώματα λοίμωξης.\nΣε όλους τους χώρους της κλινικής (δωμάτια, χώροι αναμονής, διάδρομοι) υπάρχουν σε εμφανή σημεία, απολυμαντικά χεριών.\nΣε όλους τους χώρους της κλινικής πραγματοποιούνται καθημερινά σε τακτά χρονικά διαστήματα απολυμάνσεις χώρων και αντικειμένων για τη διασφάλιση ασθενών και προσωπικού.\nΟ κάθε συνεργάτης και εργαζόμενος, ελέγχεται στην κεντρική είσοδο της κλινικής με επί τόπου θερμομέτρηση και συλλογή πληροφοριών που μπορεί να εντοπίσουν πιθανό κρούσμα κορωνοϊού, ενώ εφοδιάζονται με μάσκα και ακολουθεί αντισηψία των χεριών.\nΌλοι οι εργαζόμενοι, σε όλα τα τμήματα της Κλινικής και του Πολυιατρείου της ΆΝΑΣΣΑ, έχουν ενημερωθεί και έχουν λάβει συγκεκριμένες οδηγίες αναφορικά με τα μέτρα ατομικής προστασίας που πρέπει να εφαρμόζουν, π.χ. χρήση γαντιών, μάσκας, αντισηπτικών και απολυμαντικών μέσων προστασίας.\nΗ κλινική και το προσωπικό είναι εφοδιασμένοι με ειδικό εξοπλισμό σε περίπτωση που πιθανώς κλιθούν να διαχειριστούν κρούσμα κορωνοϊού.\nΗ ΆΝΑΣΣΑ είναι σε θέση να πραγματοποιήσει μοριακά tests ανίχνευσης κορωναϊού ενώ έχει εφοδιαστεί και με ταχύτερα Rapid tests, αποκλειστικά για τις ανάγκες νοσηλευομένων ασθενών και προσωπικού, αν και εφόσον αυτό απαιτηθεί.\nΗ ΆΝΑΣΣΑ έχει διαθέσει στο Εθνικό Σύστημα Υγείας δύο κλίνες της Μονάδας Εντατικής Θεραπείας που διαθέτει, αποδεικνύοντας έμπρακτα το συμπληρωματικό ρόλο του ιδιωτικού τομέα παροχής υπηρεσιών υγείας προς το δημόσιο σύστημα υγείας, ώστε το Ε.Σ.Υ. να είναι σε θέση να ανταπεξέλθει στο απαιτητικό έργο του ελέγχου της πανδημίας.\nΑναφορικά με την ομάδα των ογκολογικών ασθενών, γίνεται γνωστό ότι συνεχίζονται κανονικά οι θεραπευτικές παρεμβάσεις, λαμβάνοντας τα αναγκαία μέτρα προφύλαξης της συγκεκριμένης ευάλωτης ομάδας ασθενών.\nΜε τον ίδιο τρόπο, συνεχίζεται και η δραστηριότητα των ασθενών που κάνουν χρήση των υπηρεσιών της Μονάδας Τεχνητού Νεφρού της ΆΝΑΣΣΑ.\nΑς συμβάλλουμε όλοι, με αίσθημα ατομικής και κοινωνικής ευθύνης, ώστε να πράξουμε όλα εκείνα που πρέπει για να παρέλθει όσο το δυνατό πιο γρήγορα ο υγειονομικός κίνδυνος του κορωνοϊού. Είναι στο χέρι μας…\n"ΆΝΑΣΣΑ ΓΕΝΙΚΗ ΚΛΙΝΙΚΗ"E-VOLOS.GRΚΟΡΩΝΟΪΟΣΜέτρα και διαδικασίες


culturelovers: Σωτήρης - Νικόλας Κάσσος: “Ό,τι είναι αθάνατο, απαιτεί μονάχα τη δύναμη της πίστης για να κινηθεί”\nΣωτήρης - Νικόλας Κάσσος: “Ό,τι είναι αθάνατο, απαιτεί μονάχα τη δύναμη της πίστης για να κινηθεί”\nΈνα πλάσμα βγαλμένο από το πιο όμορφο παραμύθι ή από το πιο σκοτεινό λαγούμι της γης, τρέχει στους απότομους λόφους και τις απόκρημνες βουνοπλαγιές ενός κόσμου, στον οποίο δεν ανήκει. Σε έναν κόσμο, που κάνει τα αδύνατα δυνατά για να μετατρέψει αυτό το πλάσμα σε άλλο ένα αντίγραφο, χωρίς βλέμμα, φωνή και ουσιαστική υπόσταση. Εκείνο, όμως προσπαθεί και προσπαθεί και προσπαθεί. Να τα καταφέρει να βρει τη θέση του, σε έναν κόσμο, στον οποίο δίνει μάχη για να ταιριάξει, γιατί μόνο έτσι θα μπορέσει να προσεγγίσει τον άνθρωπο, που έχει ξεχάσει πώς είναι να πιστεύει. Στον έρωτα, στην αγάπη, στην ίδια τη ζωή. Η “Αμάλθεια”…\nΚαι καθώς πλάθω στη φαντασία μου εικόνες που με κάνουν να ισορροπώ σε ένα λεπτό σχοινί μεταξύ μύθου και πραγματικότητας, ψάχνω στους νοερούς λαβυρίνθους του μυαλού μου, την άκρη του νήματος από όπου ξεκίνησαν αυτές οι σκέψεις, την ιδιόμορφη διαδρομή τους. Ήταν σε ένα διαδικτυακό άρθρο, που τράβηξε πρόσφατα την προσοχή μου, όπου διάβασα για τον νεαρό συνθέτη, Σωτήρη-Νικόλα Κάσσο, και τη συναυλία με τον τίτλο “Ο Μύθος της Αμάλθειας”, που πρόκειται να δώσει με το μουσικό του σύνολο “Ιέραξ”, σε λίγα μόλις εικοσιτετράωρα.\nΚαι την αμέσως επόμενη στιγμή βρέθηκε στο δημοσιογραφικό μου “μικροσκόπιο”, για να δώσει απαντήσεις σε όλες μου τις απορίες. «Ο Έρωτας θα γίνει η αιτία της καταστροφής ενός κόσμου, όμως ο σπόρος της “Αμάλθειας” θα είναι εκεί για να γεννήσει έναν νέο στην θέση του παλαιού», τον ακούω να μου δηλώνει καθώς εκτυλίσσεται η κουβέντα μας. Και κάπου εκεί, από μια γωνία δίπλα μας ή ακριβώς μπροστά μας, σαν να αντικρίζω την “Αμάλθεια” να μου κλείνει συνωμοτικά το μάτι. Γιατί ο σκοπός για τον οποίο παρέμεινε σε αυτόν τον ξένο προς αυτήν κόσμο, αρχίζει σιγά-σιγά να πραγματοποιείται…\nΣυνθέτατε μουσική από την ηλικία, όπου τα παιδιά μοιράζουν το χρόνο τους μεταξύ παιχνιδιού και σχολείου, κι όμως επιλέξατε ως αντικείμενο σπουδών σας, τα Εφαρμοσμένα Μαθηματικά. Γιατί, λοιπόν στην πορεία υπήρξατε “άπιστος” απέναντι στους αριθμούς, υποκύπτοντας ξανά στη “γοητεία” που εκπέμπουν οι μουσικές νότες;\nΣε πρώτη ματιά πράγματι φαίνεται μια απιστία. Αυτό διότι έως τη σημερινή, η σύνδεση επιστήμης και μουσικής είναι ελλιπής. Είναι όμως και καθολική. Προσέγγιζα πάντοτε την τέχνη της μουσικής μέσω της επιστημονικής έρευνας. Τα επιστημονικά εργαλεία, όπως ο τρόπος σκέψης μέσω της λογικής ανάλυσης ή των νοητικών πειραμάτων, είτε αυτά ανήκουν στον κλάδο των θετικών επιστημών είτε των θεωρητικών, είναι τα πλέον κατάλληλα για να ξεκλειδώσει κάποιος τα μυστήρια της Τέχνης. Αναγεννησιακά εγχειρίδια σύνθεσης επαυξάνουν αυτή την διαπίστωση, καθώς αναφέρουν την χρήση των φυσικών νόμων, όπως αυτόν της βαρύτητας, για να δομηθεί μια αυξημένου κάλλους μελωδική γραμμή. Έτσι η φαινομενική μου απιστία είναι στην πραγματικότητα η απόδειξη της εμπιστοσύνης μου στην τέχνη και την αξία της.\n“Αμάλθεια”, η μη στέρηση ή αλλιώς η γενναιοδωρία. Τι θα έχει την ευκαιρία να απολαύσει γενναιόδωρα το κοινό, που θα δώσει το παρών το βράδυ της 19ης Οκτωβρίου, στην ομότιτλη συναυλία;\nΑυτός ο αποσυμβολισμός της “Αμάλθειας” της ταιριάζει αρκετά. Το πλάσμα αυτό βρίσκεται ξαφνικά σε έναν κόσμο, στον οποίο δεν ανήκει. Είναι το δώρο του γενναίου (γενναιοδωρία) ήρωα, ο οποίος την απελευθερώνει από τα δεσμά της και την βοηθά να γεννηθεί (άλλη μια γέννα) σ’ ένα σύμπαν στο οποίο είναι ξένη προς αυτό. Αυτό αποτελεί μια ύβρη, καθώς διαταράσσεται η ισορροπία από κάτι νέο ή αλλιώς παύει να ισχύει ο νόμος της διατήρησης της ενέργειας. Ο Έρωτας θα γίνει η αιτία της καταστροφής ενός κόσμου, όμως ο σπόρος της “Αμάλθειας” θα είναι εκεί για να γεννήσει έναν νέο στην θέση του παλαιού.\nΑλήθεια, πώς αποφασίσατε να ζωντανέψετε τη δεδομένη χρονική στιγμή μπροστά στα μάτια των θεατών, ένα κονσέρτο, που υμνεί τον ρομαντισμό, την αγάπη και τον έρωτα; Υπάρχει σήμερα ρομαντισμός ή έχουμε πάψει πλέον να πιστεύουμε στην ύπαρξή του;\nΌ,τι είναι αθάνατο, απαιτεί μονάχα τη δύναμη της πίστης για να κινηθεί. Ο μεγαλύτερος εχθρός της εμπιστοσύνης είναι ο φόβος προς αυτή την κατάσταση. Ο φόβος τροφοδοτείται από τον εγωισμό. Φοβόμαστε να τσαλακωθούμε, να δεχθούμε πλήγματα στον εγωισμό μας, φοβόμαστε το να γίνουμε ταπεινοί μπρος στο θείο μυστήριο του έρωτα και χτίζουμε προστατευτικά τείχη, τα οποία διακοσμούμε καταλλήλως ώστε να παρέχουν προστασία ενάντια σε κάθε επίθεση που θα πλήξει τον εγωισμό. Αποτέλεσμα είναι να ατροφεί η τόλμη και η αρετή και να υπερτερεί η μαλθακότητα. Αντίδοτο είναι η καταστροφή των τοιχίων αυτών. Τότε θα ανοίξει ο δρόμος για το ευ ζην και ένα τεράστιο εύρος συναισθημάτων.\nΤο 2012, τιμηθήκατε με το “Χρυσό Μετάλλιο του Μεγάλου Αλεξάνδρου”. Τι συμβολίζει για εσάς αυτό το βραβείο, και κατά πόσο σας γεμίζει ευθύνη σχετικά με το πώς θα διαμορφώσετε τη μουσική σας πορεία από εδώ και στο εξής;\nΗ ερώτηση κρύβει την απάντηση. Ευθύνη και τίποτε άλλο. Ευθύνη απέναντι στον πολιτισμό, το έργο και τους ανθρώπους με τους οποίους συνεργάζομαι.\nΈχετε πραγματοποιήσει μέχρι στιγμής, μια σειρά συναυλιών με το μουσικό σας σύνολο, τους “Ιέραξ”, με τους οποίους θα εμφανιστείτε και στην επικείμενη συναυλία, στον Πολυχώρο Τέχνης “GiocondArt”. Ποια στιγμή θα ξεχωρίζατε από όλες όσες έχετε βιώσει παρέα επί σκηνής;\nΚάθε φορά συμβαίνει κάτι νέο. Από τα απρόοπτα και την διαχείρισή τους έως τις βραδιές που όλα κυλούν αρμονικά. Τα σύνολα “Ιέραξ” επανδρώνονται από συνεργάτες νέους και παλιούς. Έχουμε πολλά επίπεδα δεσίματος και επικοινωνίας. Έτσι ακόμη και οι στιγμές μας εκτός σκηνής είναι πάντα ξεχωριστές. Έτσι έχουμε περάσει πολλές περιπέτειες μαζί, ειδικά έως ότου φτάσουμε να παίξουμε, όπως κάποια φορά που χρειάστηκε για να προμηθευτούμε ένα υλικό, να περάσουμε τρία άτομα σε ένα αμάξι, πέντε ώρες, κάνοντας διαδρομές μέσα σε ώρες αιχμής, το οποίο λόγω του ότι ήταν ογκώδες απαιτούσε την οριζόντια στάση των δύο από εμάς (υπό του αντικειμένου) και φτάνοντας τελικά στον χώρο της συναυλίας και μόλις λίγες ώρες πριν την έναρξη, να ανακαλύψουμε πως τελικά το αισθητικό αποτέλεσμα ήταν καλύτερο χωρίς αυτό. Φυσικά αυτά τα περιστατικά γίνονται όλο και πιο ευχάριστα και αστεία με την απόσταση παρατήρησης που προσφέρει ο χρόνος.\n“Τα λιγοστά, τα κόκκινα, θα σβήσουν με την ώρα…”, ερμηνεύει στον “Μύθο της Αμάλθειας”, η σοπράνο Εβίτα Χιώτη. Παρομοιάζοντας “τα λιγοστά, τα κόκκινα”, με τα πολυτιμότερα όνειρα και τις ελπίδες μας, θα μπορούσαμε να πούμε ότι πλησιάζει η ώρα που θα σβήσουν, “υποκύπτοντας στα τραύματα” που έχουν δεχτεί από αυτά που επικρατούν σήμερα;\nΗ περιοδικότητα είναι ένας βασικός νόμος του κόσμου μας. Το σκοτάδι έρχεται και φαντάζει τρομερό, όμως πάντοτε παραμένει ένα φως. Όχι κόκκινο, αλλά λευκό. Από τα μυστήρια της Σαμοθράκης και την αφή της φλόγας της Δήλου, έως την αφή του αναστάσιμου φωτός, θυμίζουμε συνεχώς στον εαυτό μας ως ανθρώπινο γένος πως η περιοδική αυτή διαδικασία είναι αναπόφευκτη αλλά και απαραίτητη.\nΣτην εν λόγω συναυλία, αφιερώνετε ένα πολύ σημαντικό μέρος στο στοιχείο του αυτοσχεδιασμού. Τι είναι αυτό, που εκείνη τη στιγμή “βάζει φτερά” στην έμπνευσή σας, και την μεταφέρετε στο κοινό μέσα από την “φωνή” των μουσικών οργάνων;\nΗ τέχνη του αυτοσχεδιασμού είναι μια εσωτερική διεργασία, κατά την οποία ο μουσικός πρέπει να προετοιμαστεί κατάλληλα στο σώμα και στο πνεύμα του ώστε να πετύχει μια κατάσταση κατά την οποία ενσαρκώνει στο ακουστικό φάσμα, μουσικά φαντάσματα τα οποία βρίσκονται κάπου εκεί έξω. Είναι μια περίεργη διεργασία, την οποία πολύ δύσκολα μπορεί κάποιος να την μορφοποιήσει σε κείμενο και να την μεταδώσει σε κάποιον, ο οποίος περιμένει ακόμη να την ζήσει.\nΔυο νέες τεχνικές σύνθεσης φέρουν την δική σας υπογραφή. Το όνομα αυτών: “Ψύξις” και “Ροή”. Με τον τρόπο, που έχει διαμορφωθεί πλέον η ζωή μας, τι είναι αυτό που χρειάζεται επειγόντως να υποστεί “ψύξη” για να μπορέσει η “ροή” της ευτυχίας να εισχωρήσει για τα καλά στην ψυχή μας;\nΟι δύο αυτές δυνάμεις συνδέουν το άυλο με το υλικό επίπεδο. Η ψυχή ως λέξη βρίσκεται στρατηγικά δεμένη με την έννοια της ψύξης καθώς και ο έρως με την ροή. Θα τολμούσα να πω πως όλα όσα μας απαγορεύουν την ευτυχία, μάλλον θέλουν κατάργηση παρά ψύξη. Θα πρότεινα λοιπόν κατάργηση της αρνητικότητας σε όλες τις πολλές καθημερινές μορφές της.\nΜετά την “Αμάλθεια”, ποιοι θα είναι οι αμέσως επόμενοι μουσικοί σας σταθμοί;\nΕτοιμάζουμε ένα ρεσιτάλ αφιερωμένο στην τέχνη της φωνητικής, σε συνεργασία με δύο εξαίρετους μουσικούς, τη σοπράνο, Εβίτα Χιώτη και τον τενόρο, Διονύση Μελογιαννίδη για τις 4 του Νοέμβρη στο “Athenaeum”, όπου στο πιάνο θα συνοδεύσει η Σοφία Ροσμαράκη, καθώς και μια ακόμη συναυλία στο “Cabaret Voltaire”, την “Εποχή των Περιηγητών” για το ντουέτο των “ΙΕΡΑΞ”, τον Ίωνα Κουρμπανά στο βιολί και την Άννα Χατζηδιάκου στο πιάνο. Θα συνεχίσουμε σποραδικά την θεματολογία της “Αμάλθειας”, όπου σκοπεύουμε να εμφανίζουμε πάντα νέα στοιχεία, τα οποία θα μεταμορφώνουν όλη την εμπειρία του έργου.\nΑκούστε στο βίντεο, απόσπασμα από τον "Μύθο της Αμάλθειας" (Ερμηνεία: Εβίτα Χιώτη).\n*Ταυτότητα συναυλίας “Ο Μύθος της Αμάλθειας”:\nΤετάρτη 19 Οκτωβρίου, στις 21:00, “GiocondArt Café” (Εθνικής Αντιστάσεως 8, Άνω Ιλίσια), τηλ.: 215 5014291\nΟ “Μύθος της Αμάλθειας” είναι μια συμβολική εξιστόρηση των δυνάμεων που μας κυβερνούν. Ο Έρως, το Χάος και ο Χρόνος… Οι ήρωες μέσα από τους οποίους υφαίνεται το δράμα της δημιουργίας και της καταστροφής. Πρωταγωνίστρια, η “Αμάλθεια”, ένα πλάσμα που ανήκει σε κάποιο άλλο σύμπαν.\nΟ ήρωάς μας πρέπει να υποστεί μια κατάρα, αυτή της αιώνιας ζωής. Όμως, θα βιώσει το γήρας της “Αμάλθειας”, ως ποινή της ύβρεως για την απελευθέρωση της τελευταίας από τα δεσμά της. Με την “Αμάλθεια” θα είναι ερωτευμένος αιώνια. Η ισορροπία, όμως, δεν θα έρθει ποτέ…\nΜια ιστορία με έντονο συμβολισμό και άκρατο ρομαντισμό που ξεδιπλώνεται μέσα από τις μελωδίες του ίδιου του συνθέτη, κομμάτια του διεθνούς ρεπερτορίου και αφηγηματικές πινελιές. Ένα συναρπαστικό μουσικό ταξίδι με μεγάλο πρωταγωνιστή τον αυτοσχεδιασμό.\nΣύνολο σύγχρονης μουσικής “ΙΕΡΑΞ”:\nΑναρτήθηκε από ΒΙΚΥ ΚΑΛΟΦΩΤΙΑ στις 10:19 π.μ.\nΕτικέτες Αμάλθεια, Βίκυ Καλοφωτιά, συνέντευξη, Σωτήρης-Νικόλας Κάσσος, Φιλότεχνοι, Culturelovers.gr


Μετεώρων Λιθόπολις - Γλώσσα - Η γλώσσα μας σήμερα\n« …Η Ελληνική και η Κινέζικη είναι οι μόνες γλώσσες με συνεχή ζώσα παρουσία από τους ίδιους λαούς και.....στον ίδιο χώρο εδώ και 4.000 έτη. Όλες οι γλώσσες θεωρούνται κρυφοελληνικές, με πλούσια δάνεια από τη μητέρα των γλωσσών, την Ελληνική…».\nΟ φιλόσοφος Ζήνων ο Κιτιεύς (από το Κίτιο της Κύπρου) που έζησε από το 342 έως το 270 π.Χ και εγκαταστάθηκε στην Αθήνα ιδρύοντας τη Στωϊκή Σχολή προσδιόρισε πέντε αρετές του λόγου, οι οποίες υπάρχουν στο κείμενο που διέσωσε ο Διογένης ο Λαέρτιος στους "Βίους Φιλοσόφων" «Αρεταί δε του λόγου εισι πέντε, Ελληνισμός, σαφήνεια, συντομία, πρέπον, κατασκευή. Ελληνισμός μεν ουν εστι φράσις αδιάπτωτος εν τη τεχνική και μη εικαία (= άσκοπη) συνήθεια, σαφήνεια δέ αστι λέξις, γνωρίμως παρίστασα το νοούμενον, συντομία δε εστι λέξις αυτά τα αναγκαία περιέχουσα προς δήλωσιν του πράγματος, πρέπον δέ εστι λέξις οικεία τω πράγματι, κατασκευή δε λέξις εκπεφευγύια των ιδιωτισμόν».\nΠρώτη αρετή, είναι ο Ελληνισμός, που σημαίνει ότι η γλώσσα δεν πρέπει να περιλαμβάνει ξένες ή χυδαίες λέξεις. Οι ξένες λέξεις πρέπει να αποτελούν αντικείμενο ειδικών λεξικών και να μη εντάσσονται στην ελληνική γλώσσα, δηλ. όχι στο ίδιο λεξικό. Το ίδιο και οι χυδαίες λέξεις, αυτές που χαρακτηρίζονται ως "αργκό". Ακόμη και η αμερικανική γλώσσα έχει για αυτές τις λέξεις ειδικό λεξικό. Ένα λεξικό απλής καθομιλουμένης, την οποία οι ίδιοι ονομάζουν Slang, δηλαδή χυδαίζουσα, ξεχωρίζοντάς την σαφώς από την γραπτή.\nΤέταρτη αρετή είναι "το πρέπον", δηλαδή η κυριολεξία, κατά την οποία χρησιμοποιούμε λέξεις ακριβείς, συγγενείς προς το θέμα.\nΠέμπτη αρετή είναι "η κατασκευή", μία λέξη που, στην προκειμένη περίπτωση, σημαίνει τον έντεχνο λόγο, που δεν έχει ιδιωτισμούς.\nΒαρβαρισμός είναι η παραβίαση της γλωσσικής εκφράσεως των ευδοκιμούντων Ελλήνων. Ευδοκιμούντες Έλληνες στο γλωσσικό χώρο είναι οι μορφωμένοι και όχι οι αμόρφωτοι. Επομένως, όποιος στη γλώσσα των γραμματισμένων Ελλήνων επιβάλλει στοιχεία της γλώσσας που μεταχειρίζονται οι αγράμματοι, τότε αυτός λέμε ότι εκβαρβαρίζει την γλώσσα, εφόσον ο εκβαρβαρισμός πραγματοποιείται όχι μόνον με την ξενομανία, αλλά και με την χυδαιολογία, την χρήση "εικαίων" λέξεων.\nΑυτός ο όρος οφείλει το όνομά του στους κατοίκους της Αθηναϊκής αποικίας "Σόλοι" της Κιλκίς, οι οποίοι δεν μερίμνησαν για την γλωσσική τους μόρφωση παρόλο που είχε παρέλθει πολύς χρόνος. Έτσι, έκαναν πολλά συντακτικά λάθη, με αποτέλεσμα να τους ειρωνεύονται οι εγγράμματοι Αθηναίοι, κατηγορώντας καθένα που διέπραττε συντακτικά σφάλματα ως "σολοικίζοντα".\nΠρόσφατα, για παράδειγμα, ο πρώην πρύτανης του Πανεπιστημίου Αθηνών, καθηγητής Γλωσσολογίας Γιώργος Μπαμπινιώτης, τόνισε: «Τα greeklish είναι ο καλύτερος δρόμος αποξένωσης από την εικόνα της λέξης.\nΑυτό μπορεί οι νέοι άνθρωποι να το πληρώσουν ακριβά. Έχουμε ελληνικές γραμματοσειρές και μπορούμε, αξιοποιώντας το διαδίκτυο και τα ηλεκτρονικά μέσα, να χρησιμοποιούμε τις ελληνικές γραμματοσειρές που έχουν το προτέρημα να δίνουν την εικόνα της λέξης, το οπτικό ίνδαλμα και να μας συμφιλιώνουν με την ορθογραφία της λέξης και με τη σημασίας της».\nΕνημερώθηκε: 20 Σεπτεμβρίου 2014


Cannon Μανταλάκι Uni-stacker\nΔιπλό για ψάρεμα σε διαφορετικά βάθη.\nΔύο σημεία ρύθμισης επιτρέπουν τη ρύθμιση της έντασης από 2 έως 22 lbs. Ιδανικό για συρτή βυθού με ζωντανά δολώματα. Εύκολη ρύθμιση έντασης με το ένα χέρι για χρήση με νήμα ή μεσινέζα.\nΑξιολογείτε:Cannon Μανταλάκι Uni-stacker


www.deyaalex.gr - Τι χρειάζεται για να συνδεθώ με την Ύδρευση;\nΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΓΙΑ ΕΝΤΟΣ ΣΧΕΔΙΟΥ ΑΚΙΝΗΤΑ:\nΑν πρόκειται για εργοταξιακή παροχή νερού:\nΆδεια Οικοδομής για εργοταξιακή παροχή νερού.\nΥπεύθυνη δήλωση από το Σωματείο Αδειούχων Θερμουδραυλικών Αλεξανδρούπολης\nΑν πρόκειται για ολοκληρωμένη οικοδομή και θέλει να πάρει όλα τα υδρόμετρα:\nΆδεια Οικοδομής που να φέρει την θεώρηση της Πολεοδομίας, ότι έχει τελειώσει η οικοδομή.\nΥπεύθυνη Δήλωση από το Σωματείο Αδειούχων Θερμοϋδραυλικών Αλεξανδρούπολης.\nΑπόκομμα Λογαριασμού ΔΕΥΑΑ των παλιών υδρομέτρων, αν υπάρχουν.\nΑπόκομμα Λογαριασμού ΔΕΥΑΑ των παλιών υδρομέτρων αν υπάρχουν.\nΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΓΙΑ ΕΚΤΟΣ ΣΧΕΔΙΟΥ ΑΚΙΝΗΤΑ:


Ερωτικό ωροσκόπιο 10/5 - Astrology.gr\nΗΛΙΟΣ - 01° 21' 57" ΔΙΔΥΜΟΙ\nΣΕΛΗΝΗ - 27° 29' 17" ΥΔΡΟΧΟΟΣ\nΕΡΜΗΣ - 00° 19' 49" ΔΙΔΥΜΟΙ R\nΑΦΡΟΔΙΤΗ - 22° 49' 50" ΚΡΙΟΣ\nΑΡΗΣ - 28° 08' 20" ΙΧΘΥΕΣ\nΔΙΑΣ - 02° 08' 22" ΚΡΙΟΣ\nΟΥΡΑΝΟΣ - 15° 46' 42" ΤΑΥΡΟΣ\nΕΡΩΤΙΚΟ ΩΡΟΣΚΟΠΙΟ 10 Μαϊ 2015\nΕρωτικό ωροσκόπιο 10/5\nΕλεύθερος/η: Από νωρίς τα ξημερώματα η Σελήνη έχει περάσει στον 11ο οίκο σου οπότε ξυπνώντας θα νιώσεις ότι ανασαίνεις ελεύθερα ξανά και το βάρος που σε πίεζε να έχει εξαφανιστεί. Πολύ πιο ευδιάθετος/η, θα θελήσεις να συναντηθείς με φίλους, να πείτε τα νέα σας και ίσως ανάμεσα στα γέλια και την πλάκα, ομολογήσεις ότι ένα άτομο σε έχει συναρπάσει γιατί είναι τελείως διαφορετικό απ' όσα είχες γνωρίσει παλιότερα.\nΣε σχέση: Είσαι φλου και ανοιχτός/η σε προτάσεις σήμερα, είτε για να βγείτε με το ταίρι σου, είτε να συναντηθείς με την παρέα σου και να τα πείτε μόνοι σας για να νιώσεις ελεύθερος/η. Πάντως μέσα δε θέλεις να μείνεις.\nΕλεύθερος/η: Από χθες ίσως τρώγεσαι πως θα καταφέρεις να προσεγγίσεις το άτομο που σου αρέσει και προσπαθείς να βρεις διάφορους τρόπους οι οποίοι όμως είναι πολύ «ορθόδοξοι». Χαλάρωσε και σκέψου εναλλακτικές. Ενδεχομένως, μια πιο πρωτότυπη επαφή να έχει καλύτερο αποτέλεσμα μαζί του, ιδιαίτερα αν βλέπεις ότι είναι πιο μοντέρνο ή άλλων αντιλήψεων. Ό, τι κι αν επιλέξεις όμως, με το πείσμα που σε διακρίνει θα τα καταφέρεις.\nΣε σχέση: Η μέρα σου θα είναι αφιερωμένη στο σπίτι και το σύντροφό σου. Ίσως μάλιστα αποφασίσετε να αλλάξετε κάπως το χώρο σας, πετώντας κάποια άχρηστα ή παλιά αντικείμενα, ώστε να γίνει πιο άνετος.\nΕλεύθερος/η: Εσύ που ξέρεις τα πολλά κι ο νους σου κατεβάζει, δεν μπορεί να μην έχεις κάποια πρωτότυπη ιδέα για να πλησιάσεις και επιτέλους να ανοίξεις επικοινωνία με το άτομο που σου αρέσει! Όλο και κάτι θα σκεφτείς για να έρθετε πιο κοντά ή να του εκφράσεις το τι αισθάνεσαι, αν έχετε ήδη μια κοινωνική ή τυπική σχέση κι η μέρα είναι η πιο κατάλληλη για να το επιχειρήσεις.\nΣε σχέση: Επειδή δε θέλεις να χάσεις με τίποτα τη χαλαρή σου διάθεση, με μαεστρία θα αποφύγεις μια κουβέντα με το σύντροφό σου και κάποιους συγγενείς, αφού εκ των προτέρων γνωρίζει ότι οι απόψεις σου είναι μάλλον ριζοσπαστικές και δεν θα αρέσουν.\nΕλεύθερος/η: Αν βλέπεις ότι το μονοπάτι που έχεις αποφασίσει να διαβείς δεν σε βγάζει στην καρδιά ενός ατόμου, αντί να γυρίσεις πίσω, κάνε στροφή και άλλαξέ το. Καμιά φορά είναι καλό, αν και δύσκολο, να ξεφεύγεις από την πεπατημένη και να κάνεις κάτι το οποίο κανείς δεν περιμένει από σένα, ιδιαίτερα αν σε έχει δεδομένο/η και γνωρίζει ακριβώς τις κινήσεις και τις αντιδράσεις σου. Τόλμησέ το!.\nΣε σχέση: Ένα έξοδο που δεν είχες κατά νου να κάνεις ίσως σε προβληματίσει σήμερα αλλά δε θα δώσεις συνέχεια, ιδιαίτερα αν δεις ότι ο σύντροφός σου έχει ένα τεράστιο χαμόγελο καρφωμένο στο πρόσωπό του.\nΕλεύθερος/η: Χρειαζόσουν λίγο φρέσκο, δροσερό αέρα και σήμερα θα πραγματοποιηθεί η επιθυμία σου, καθώς η Σελήνη από το ξημέρωμα είναι στον Υδροχόο κι όσο να πεις σε βγάζει από την τυπικότητα και τις απαιτήσεις που υπήρχαν μέχρι τώρα. Πολύ πιο απελευθερωμένος/η, κεφάτος/η και χαμογελαστός/η θα εκμεταλλευτείς τη μέρα, κυκλοφορώντας και φλερτάροντας, αν σου δοθεί η ευκαιρία, αφού θα συγκεντρώσεις βλέμματα θαυμασμού.\nΣε σχέση: Η μέρα απαιτεί να κινηθείς πέρα από συμβάσεις γι' αυτό ντύσου πρόχειρα που λέει και το τραγούδι, χαλάρωσε, χαμογέλασε και φρόντισε να χαρείς με το ταίρι σου την κάθε σας στιγμή.\nΕλεύθερος/η: Ξεσηκώνεσαι σήμερα αλλά περισσότερο ψυχολογικά και θέλεις να αποτινάξεις από πάνω σου την περίσσεια σύνεση και συστολή και να γίνεις πιο άνετος/η και με λιγότερο άγχος. Αυτό είναι ένα στοιχείο αρκετά δυνατό και ανανεωτικό που, αν το διατηρήσεις, θα αλλάξεις τα δεδομένα στα ερωτικά σου. Σαφώς δεν γίνεται να είσαι χύμα, αλλά τουλάχιστον δε θα κολλάς πολύ σε κάποιες λεπτομέρειες.\nΣε σχέση: Άσε κατά μέρος τα θέματα της καθημερινότητας ή τα εργασιακά σου γιατί έτσι κι αλλιώς δεν τελειώνουν ποτέ. Κατέβασε ρολά, απενεργοποίησε κινητά, αν δεν υπάρχει σοβαρός λόγος και απόλαυσε την παρέα του συντρόφου σου.\nΕλεύθερος/η: Μοναχός σου χόρευε, λέει η παροιμία, κι όσο θέλεις πήδα και σήμερα μάλλον θα χαρείς με την ελευθερία που έχεις να κάνεις ό, τι σου αρέσει και να πας όπου και με όποια παρέα επιθυμείς, χωρίς ζήλειες και εντάσεις. Αυτός ο αέρας ανεξαρτησίας μπορεί να μην κρατήσει πολύ και να αναζητήσεις σύντομα την ερωτική συντροφιά. Έτσι χαλαρός/η που θα είσαι όμως έχεις περισσότερες πιθανότητες να τη βρεις.\nΣε σχέση: Σου αρέσει να είσαι με το ταίρι σου και να κάνεις πράγματα μαζί του, αλλά καμιά φορά χρειάζεται να ξεφεύγεις και λίγο και να βρίσκεσαι με τους φίλους σου να κάνετε τα δικά σας. Έτσι, ούτε από την παρέα ξεκόβεσαι και ανανεώνεις και το ενδιαφέρον στη σχέση.\nΕλεύθερος/η: Έχεις την εντύπωση ότι δε σε παίρνει να πιέσεις την κατάσταση με ένα άτομο που σου αρέσει γιατί φοβάσαι ότι θα λειτουργήσει σαν τον υδράργυρο και στο τέλος θα έχεις το αντίθετο αποτέλεσμα. Γι' αυτό, παρότι δε σε ικανοποιεί ιδιαίτερα, θα αποφασίσεις να του δώσεις χώρο και χρόνο, αφήνοντας βέβαια το στίγμα σου. Ίσως η απόσταση να του δημιουργήσει πιο έντονη επιθυμία και να καταφέρεις αυτό που δεν μπορούσες τόσο καιρό.\nΣε σχέση: Θέλεις να έχεις τον έλεγχο και να ξέρεις τι γίνεται ανά πάσα στιγμή, γι' αυτό σήμερα μπορεί να σε ενοχλήσει μια φλου αντιμετώπιση του συντρόφου σου για ένα οικογενειακό θέμα αλλά ίσως αυτός επιβεβαιωθεί τελικά που δεν έδωσε τόση σημασία.\nΕλεύθερος/η: Μέσω του συγγενικού σου περιβάλλοντος ή κάποιων γνωστών ίσως γνωρίσεις σήμερα ένα πρόσωπο που θα σε ενθουσιάσει με τις ιδέες, τις αντιλήψεις ή την εμφάνισή του. Η επικοινωνία μαζί του θα ρέει και θα διαπιστώσεις ότι παρότι διαφωνείτε σε κάποια θέματα, μπορείτε να κάνετε ένα όμορφο διάλογο. Μια τέτοια περίπτωση δεν την αφήνεις να χαθεί γι' αυτό και θα φροντίσεις να ξαναβρεθείτε σύντομα.\nΣε σχέση: Το να πάτε μια βόλτα στην εξοχή ή τη θάλασσα με το ταίρι σου και να περάσετε εκεί το μεγαλύτερο κομμάτι της ημέρας σας, πέρα από το να ανοίξετε τους πνεύμονές σας θα σας βοηθήσει και να χαλαρώσετε από την πίεση των ημερών.\nΕλεύθερος/η: Γενικά, αυτόν τον καιρό είσαι στα καλύτερά σου και μπορεί κάποια θέματα να μην τσουλάνε όπως θέλεις αλλά τουλάχιστον από ερωτικής άποψης υπάρχει μια βελτίωση. Για να αποκτήσεις όμως αυτό που θέλεις, μάλλον πρέπει να αλλάξεις τον τρόπο που χειρίζεσαι τις καταστάσεις και να κάνεις την έκπληξη είτε στην επιλογή ατόμων, είτε στη δική σου νοοτροπία. Να ξέρεις πάντως ότι όσο πιο ανοιχτός/η είσαι σε πιθανότητες, τόσο περισσότερο θα πετύχεις.\nΣε σχέση: Φροντίζεις να διατηρείς τον έλεγχο των χρημάτων που ξοδεύεις για να μην ξεφύγεις από τον μηνιαίο προϋπολογισμό αλλά σήμερα θα αγοράσεις κάτι, έστω και μικρό για το σύντροφό σου για να του κάνεις έκπληξη.\nΕλεύθερος/η: Με τη Σελήνη να βρίσκεται στο ζώδιό σου από τα ξημερώματα δίνεις ρέστα. Κερδίζεις την προσοχή όπου πας, γοητεύεις και μόνο με το λόγο σου και σίγουρα απαρατήρητος/η δε γίνεται να περάσεις ακόμα κι αν το επιδιώκεις. Η εκκεντρικότητα της εμφάνισής σου σε συνδυασμό με τον αέρα ανεξαρτησίας που αποπνέεις τραβούν πάνω σου διάφορα άτομα κι εσύ το μόνο που χρειάζεται να κάνεις, είναι να επιλέξεις αυτό που θεωρείς ότι σου πάει περισσότερο.\nΣε σχέση: Είσαι αποφασισμένος/η να περάσεις σήμερα όσο πιο όμορφα γίνεται με το ταίρι σου και ίσως προετοιμάσεις και μια όμορφη ατμόσφαιρα για δύο για να το εκπλήξεις ευχάριστα.\nΕλεύθερος/η: Την Κυριακή συνήθως ο κόσμος μαζεύεται, ξεκουράζεται και αφιερώνει περισσότερο χρόνο στον εαυτό του και σε πρόσωπα που αγαπά κι αυτό θα κάνεις κι εσύ. Μπορεί να πας για ένα καφέ ή να περπατήσεις λίγο αλλά χωρίς πολλά-πολλά, θα συμμαζέψεις το σπίτι σου αλλά κυρίως θα ηρεμήσεις και θα αδειάσεις το μυαλό σου από τη σκέψη ενός ατόμου που σε παιδεύει με την αντιφατικότητά του.\nΣε σχέση: Παρότι ξεκινάτε τη μέρα με το σύντροφό σου, αποφασισμένοι να καταπιαστείτε με διάφορα θέματα του σπιτιού, γρήγορα θα τα εγκαταλείψετε, είτε γιατί είναι πιο χρονοβόρα απ' όσο υπολογίζατε είτε γιατί χρειάζεστε τη βοήθεια κάποιου ειδικού.


Πώς να αξιοποιήσεις τα «ανεκμετάλλευτα» σημεία του σπιτιού σου – Evitorial.gr\nΑναμφισβήτητα ο αρχιτεκτονικός σχεδιασμός είναι η βάση για τον καθορισμό μίας στόχευσης που συνδέεται με τη φιλοσοφία του καθενός μας σχετικά με τα σημαντικά σημεία του σπιτιού μας, τη λειτουργικότητα και την ασφάλεια. Αυτό είναι το αναμενόμενο. Εξίσου σημαντική όμως θεωρείται και η εκφραστικότητα του χώρου, το αν και κατά πόσο διεγείρει το πνεύμα και προάγει προς μία ελευθερία του χώρου μέσω των αισθήσεων και των συναισθημάτων, γεγονός που περικλείει το αναπάντεχο. Και αυτό συμβαίνει διότι δεν υπάρχει χώρος χωρίς ταυτόχρονα να υπάρχει και ένα συμβάν που ορίζεται από την κίνηση και τη ζωή των ανθρώπων σε αυτόν. Υπό αυτή την έννοια δεν υπάρχουν ανεκμετάλλευτοι χώροι ακόμα και όταν πρόκειται για παλαιά κτίρια που κατοικώντας τα προσπαθούμε να τα προσαρμόσουμε στις σύγχρονες ανάγκες. Εξίσου παράλογο πάλι είναι με το πρόσχημα της εκμετάλλευσης κάθε σπιθαμής να δημιουργούμε χώρους πνιγηρούς που ευχαρίστως θα θέλαμε να απουσιάζουμε από αυτούς.\nΑς επικεντρωθούμε στο χώρο της εισόδου, το χωλ, το διάδρομο και το κάτω μέρος μίας σκάλας. Υπάρχουν λύσεις έτσι ώστε αυτοί οι χώροι να αξιοποιηθούν λειτουργικά και αισθητικά.\nΕπιλέξτε για την είσοδο μίνιμαλ διακόσμηση. Αρκεί ένα μακρόστενο έπιπλο που να μην πιάνει πολύ χώρο και ένας καθρέφτης, με τον τρόπο αυτό ο χώρος θα φαίνεται πιο μεγάλος.\nΕφόσον ο τοίχος είναι το πιο δυναμικό στοιχείο του χώρου αυτού, βάλτε χρώμα που να σας φτιάχνει τη διάθεση, κατά προτίμηση φωτεινό ή κρεμάστε ή κατασκευάστε πάνω στον τοίχο ένα ιδιαίτερο έργο τέχνης αν η πόρτα της εισόδου πέφτει ακριβώς μπροστά. Η ταυτόχρονη χρήση φωτός και χρώματος σε συμφωνία με το χώρο έχει βρει επίσης σύγχρονες δημοφιλής εφαρμογές.\nΣε ένα χωλ, όσο μικρό και αν είναι μπορεί να διαμορφωθεί για άνετη γωνία διαβάσματος και ξεκούρασης. Αν μάλιστα υπάρχουν παράθυρα ακόμα καλύτερα. Τοποθετήστε μία άνετη πολυθρόνα ή κάντε μία ξύλινη κατασκευή με μαξιλάρια κοντά στο παράθυρο, με τον τρόπο θα εκμεταλλευτείτε το φυσικό φωτισμό σε συνδυασμό με τη θέα.\nΑν ο διάδρομος είναι στενός λένε ότι πρέπει να επιλέξετε φωτεινά χρώματα. Ωστόσο, και ένα έντονο χρώμα μπορεί να δημιουργήσει ένα θεαματικό αποτέλεσμα. Αν πάλι φοβάστε να το τολμήσετε μπορείτε να τοποθετήσετε μία 3d ταπετσαρία, η οποία με τη χρήση φωτισμού, σημειακού ή και διάχυτου, θα σας δώσει τη γλυπτικότητα και τις φωτοσκιάσεις που επιθυμείτε. Ο χώρος αυτός ενδείκνυται επίσης για να τοποθετήσετε τις οικογενειακές σας φωτογραφίες ή την αγαπημένη σας προσωπική συλλογή. Σε αυτές τις περιπτώσεις αναγκαστικά θα επιμεληθείτε τον ιδιαίτερο φωτισμό ο οποίος συχνά παραμελείται στους διαδρόμους.\nΤο κάτω μέρος μίας σκάλας συχνά δεν ενδείκνυται να γίνει αποθηκευτικός χώρος ή όταν επιχειρείται αυτό δημιουργεί ένα ακαλαίσθητο αποτέλεσμα. Στην περίπτωση αυτή μπορείτε είτε να δημιουργήσετε μία μικρή βιβλιοθήκη με έναν χώρο γραφείου είτε να εντάξετε τη σκάλα σας έξυπνα και δημιουργικά στον υπόλοιπο χώρο.\nΚάθε σημείο του σπιτιού μας εκφράζει και καθορίζει ταυτόχρονα την ποιότητα της ζωής μας. Γι’ αυτό τολμήστε μία αλλαγή που δεν είναι πάντα οπωσδήποτε δαπανηρή!\nEvitorial People : Δημήτρης Μαρέδης\nΠολίτικο Εκμέκ με τα μελομακάρονα που περίσσεψαν\nΜοναδικά coffee table\nΧτίζω εκ νέου ή ανακαινίζω;


Γενικοί Χειρουργοί ΕΟΠΥΥ Αχαρνές- Κλείσε Ραντεβού Δωρεάν\nΓενικός Χειρουργός ΠΕΔΥ - ΕΟΠΥΥ στις Αχαρνές\nΑυτή τη στιγμή για τα κριτήρια που έχεις επιλέξει Γενικός Χειρουργός ΠΕΔΥ - ΕΟΠΥΥ στις Αχαρνές δεν υπάρχει κανένα αποτέλεσμα.\n3 Γενικοί Χειρουργοί με Ειδική Τιμή doctoranytime κοντά στις Αχαρνές\nΟ Ζησιάδης Δημήτρης είναι γενικός χειρούργος με ιδιωτικό ιατρείο στην Κηφισιά. Ο γιατρός έχει συμμετοχή στο Μιλάνο και στην περιφέρεια σε ιδιωτικές κλινικές και διαθέτει πολυετή εμπειρία σε λαπαροσκοπικές επεμβάσεις και αποκατάσταση κήλων με διπλό πλέγμα ως observation μαζί με τον καθηγητή χειρουργικής Lafranco Castagnoli. Επιπρόσθετα, ο γενικός χειρούργος λαμβάνει μέρος σε πολυάριθμα συνέδρια χειρουργικής στην Ιταλία. Στο ιδιωτικό του ιατρείο, παρέχει εξειδικευμένες υπηρεσίες γενικής χειρουργικ...


«The Last Rocket»: Σόλο άλμπουμ για τον Takeoff των Migos | Hit Channel\n«The Last Rocket»: Σόλο άλμπουμ για τον Takeoff των Migos\nΕτοιμαστείτε για… απογείωση με το «The Last Rocket» του Takeoff.\nΟ Takeoff, το νεαρότερο μέλος των Migos, κυκλοφορεί από τις Quality Control Music / Motown / Capitol Records / Universal Music το πρώτο σόλο άλμπουμ του, με τίτλο «The Last Rocket».\nΤην παραγωγή φρόντισαν οι DJ Durel, Murda Beatz, TM88, Wheezy, Buddah Bless, Nonstop Da Hitman, Wheezy, Cassius Jay και άλλοι.\nΤο πρώτο single του εγχειρήματος είναι το «Last Memory», το οποίο συνοδεύεται από ένα πανέμορφο video clip, σκηνοθετημένο από τον Rohan Blair-Mangatt, που μετρά ήδη πάνω από 7 εκατομμύρια προβολές στο YouTube.\nΤο «The Last Rocket» δίνει συνέχεια στη «χρονιά των Migos», η οποία ξεκίνησε με την κυκλοφορία του «Culture II», το δεύτερο συνεχόμενο άλμπουμ του γκρουπ που κυριαρχεί στο Νο 1 του «Billboard 200». Το «Culture II» διαθέτει πάνω 8,1 δισεκατομμύρια streams και έγινε πλατινένιο στις ΗΠΑ.\nΟ Takeoff είναι η κρυφή ιδιοφυΐα που έχει δώσει το έναυσμα για ορισμένες από τις μεγαλύτερες επιτυχίες των Migos.\n«Ο Takeoff λέει λίγα λόγια, συνήθως αφήνει τη μουσική να μιλήσει για τον εαυτό του», σχολιάζει ο CEO της Quality Control Music, Pierre «Pee» Thomas. «Ένας στιχουργικός γίγαντας με τεράστια μουσική ικανότητα», τονίζει για τον 24χρονο ράπερ.\nΤο εξώφυλλο του «The Last Rocket» έχει σχεδιάσει ο visual artist Hebru Brantley.


Το νέο Citroen C4 αλλάζει επίπεδο – Θα διατίθεται με βενζίνη, diesel και ηλεκτροκινητήρα – energinews.gr\nΜπαίνοντας για παράδειγμα μέσα σε ένα C3 ή ένα C5 Aircross, αντιλαμβάνεσαι και εισπράττεις το κάτι διαφορετικό τόσο συγκριτικά με προηγούμενες γενιές όσο και με άλλα αυτοκίνητα.\nΆλλο το επίπεδο στην καμπίνα των επιβατών στη νέα γενιά…\nΚινητήρες για όλα τα γούστα…\nΣτη νέα γενιά που αποκαλύφτηκε πριν από λίγες ημέρες οι Γάλλοι έκαναν γνωστό πως το C4 θα προσφέρει Από 1.200 κ.εκ. μέχρι και ρεύμα…κορυφαία άνεση, θα εφοδιάζεται με προηγμένα καθίσματα άνεσης ενώ η διάθεση της πανοραμικής γυάλινης οροφής θα αλλάζει τελείως την εικόνα στην καμπίνα.\nΩστόσο οι πελάτες θα έχουν την ευκαιρία να το αποκτήσουν με όποιον κινητήρα επιθυμούν. Βενζίνης, diesel από 1.2 και 1.5 λίτρα αντίστοιχα όπως και με ηλεκτροκινητήρα 136 ίππων και μπαταρίες χωρητικότητας 50kWh.\nPrevious post:Επιτέλους η Aston Martin DBX μπήκε στην παραγωγή\nNext post:Σε ποιο μοντέλο ανήκει αυτό το πολυτελές εσωτερικό;


Στη Χώρα της Λήθης: Τίτλοι τέλους - μέρος δεύτερο\nΤίτλοι τέλους - μέρος δεύτερο\nΑπρίλιος Το Sea Diamond προσκρούει σε ύφαλο κοντά στην Οία της Σαντορίνης και βυθίζεται σαν οικολογική βόμβα! (Σήμερα, 8 μήνες μετά, όχι απλώς δεν έχει ανασυρθεί, αλλά μάλλον θα πληρώσουμε και τη νύφη επειδή η πλοιοκτήτρια εταιρεία «Λούης» υποστηρίζει ότι οι χάρτες δεν δείχνουν ύφαλο στην περιοχή!) Όλως τυχαίως, στην εταιρεία ανήκει και το ξενοδοχείο της Κέρκυρας όπου το 2006 πέθαναν 2 παιδάκια από αναθυμιάσεις!\nΟι κάτοικοι της Σερίφου αρνούνται να δεχτούν την εγκατάσταση 87 ανεμογεννητριών. Επειδή έχω γυρίσει όλο το «σιδερένιο νησί», υποθέτω ότι από ψηλά θα φαίνεται σαν μεζές με δεκάδες οδοντογλυφίδες! Τα νησιά Γκαλαπάγκος αντιμετωπίζουν περιβαλλοντική κρίση, ενώ από τους 20.000 κατοίκους οι 15.000 είναι παράνομοι! Ο πρόεδρος του Ισημερινού Ραφαέλ Κορέα δηλώνει ότι θα λάβει μέτρα.\nΕμείς ασχολούμαστε με τα ομόλογα ( των οποίων ποτέ δεν θα μάθουμε τον αριθμό ούτε και ποιοι τα αγόρασαν), ενώ το σατιρικό γαλλικό περιοδικό Αλυσοδεμένο παπί γράφει ότι ο Σαρκοζί υποσχέθηκε στον Σιράκ να αμνηστεύσει τα οικονομικά του σκάνδαλα αρκεί να τον υποστηρίξει στις εκλογές.\nΤο Ιράν απελευθερώνει τους 15 βρετανούς ναύτες, που είχαν συλληφθεί επειδή μάλλον δεν είχαν πάει εκεί για τουρισμό. Ο πρόεδρος Μαχμούτ Αχμαντινετζάτ δηλώνει ότι προέβη στην κίνηση αυτή λόγω των γενεθλίων του Προφήτη. Μία μέρα πριν, απελευθερώνεται ο iρανός διπλωμάτης Τζαλάλ Σαράφι που καταγγέλλει ότι βασανίστηκε από τη CIA, οργάνωση γνωστή για την αφιλόξενη συμπεριφορά της!\nΒομβιστικές επιθέσεις στο Αλγέρι ξυπνούν μνήμες εμφυλίου! Στο Κογκό των 56 εκατομμυρίων κατοίκων που μιλούν 210 διαφορετικές γλώσσες, ο πόλεμος συνεχίζεται χωρίς ορατό τέλος!\nΟ ελληνικής καταγωγής κοσμοναύτης Φιόντορ Γιουρτσίχιν, που ηγείται ρωσικής αποστολής στο Διάστημα, έχει μαζί του την ελληνική σημαία. Όχι, δεν πρόκειται να τον υποδεχτούμε στο Ελ. Βενιζέλος με τιμές ήρωα ούτε θα κορνάρουμε στους δρόμους για χάρη του!\nΤο 70% των κατοίκων του Περού κατοικεί στα υψίπεδα των Άνδεων όπου τα αποθέματα νερού είναι μόλις 2%! Η τήξη των πάγων δυσχεραίνει την κατάσταση. Την ίδια στιγμή, η Βραζιλία αυξάνει δραματικά την εξαιρετικά υδροβόρα μονοκαλλιέργεια ζαχαροκάλαμου για την παραγωγή καυσίμου από αιθανόλη που εκλύει διοξείδιο του άνθρακα.\nΚαι μια αισιόδοξη είδηση: ο επί 20 έτη δήμαρχος των Λειψών Σπύρος Μπενέτος κατάφερε να αυξήσει τον πληθυσμό από 500 σε 700 κατοίκους, έφτιαξε βιολογικό καθαρισμό, ΧΥΤΑ, οδικό δίκτυο και δημοτική συγκοινωνία. Η απορροφητικότητα των ευρωπαϊκών κονδυλίων στο νησί ξεπερνά το 95%. Μελανό σημείο: ενώ η εμβάθυνση του λιμανιού ολοκληρώθηκε, η σύνδεση με τον Πειραιά έχει διακοπεί εδώ και 3 χρόνια.\nΔεύτερη αισιόδοξη είδηση: Το 2009 θα απαγορευτεί οριστικά στην Ε.Ε. η δοκιμή καλλυντικών και άλλων προϊόντων σε πειραματόζωα.\nΜάιος Η «Καθημερινή» και ο «Σκάι» οργανώνουν εκστρατεία καθαρισμού του Κηφισού. Εκατοντάδες πολίτες σπεύδουν να βοηθήσουν. Είναι άραγε τα δειλά βήματα ενός νέου κινήματος;\nΑπό τους 49 συλληφθέντες φοιτητές της 8ης Μαρτίου που αφέθηκαν ελεύθεροι, συλλαμβάνεται ξανά ο ένας, επειδή ένας αστυνομικός αναγνώρισε (!) τα πράσινα «σταράκια» που φορούσε. Σε ένδειξη διαμαρτυρίας, και μέχρι την απελευθέρωσή του 35 μέρες μετά, ο Λάκης Λαζόπουλος θα εμφανίζεται στην εκπομπή του με πράσινα σταράκια.\nΓια πρώτη φορά στο εδώλιο οι υπεύθυνοι για τη ρύπανση του ποταμού Ασωπού, ο οποίος με χουντικό διάταγμα του 1969 χαρακτηρίζεται «αποδέκτης αποβλήτων»! Έκτοτε, κανένας δεν σκέφτηκε να τον αποχαρακτηρίσει.\nΈνας άλλος Ευάγγελος Βενιζέλος, καθηγητής Παλαιοντολογίας στο Καποδιστριακό Πανεπιστήμιο και δημιουργός του παλαιοντολογικού μουσείου στο Νόστικο Καστοριάς, τιμήθηκε πρόσφατα για τις ανακαλύψεις του στην Κοζάνη. Ναι, υπάρχουν ακόμα άνθρωποι έντιμοι και αιθεροβάμονες που δουλεύουν από αγάπη γι’ αυτή τη χώρα.\nΔύο απεργοί πείνας αυτό το μήνα: ο καθηγητής του 3ου Λυκείου Πετρούπολης Θανάσης Τσιριγώνης που διαμαρτύρεται επειδή το σχολείο του στεγάζεται σε κοντέινερ από το σεισμό του 1999 και ο δήμαρχος του Ελληνικού Χρήστος Κορτζίδης που διαμαρτύρεται για τον ξυλοδαρμό των δύο αντιδημάρχων από τον γνωστό Σ. Κακέτση. Έκπληκτοι οι Έλληνες παρακολουθούν την πορεία της υγείας του Κορτζίδη, ο οποίος δίνει νέο ορισμό στο αξίωμα του δημάρχου. Οι κάτοικοι του Ελληνικού παίρνουν θάρρος και γκρεμίζουν τα συρματοπλέγματα που εμπόδιζαν την πρόσβασή τους στην παραλία. Χλομός αλλά νικητής, ο Χ. Κορτζίδης θα γιορτάσει μαζί τους. Από την άλλη, αντιμέτωπος με τουλάχιστον 1.000 πολίτες βρέθηκε ο δήμαρχος Αθηναίων Νικήτας Κακλαμάνης που θέλει να φτιάξει υπόγειο γκαράζ στο παρκάκι Πατησίων και Κύπρου με τα αιωνόβια πεύκα.\nΗ Σεγκολέν Ρουαγιάλ, υποψήφια των Σοσιαλιστών για τη γαλλική προεδρία, θα απαντήσει σε ερώτηση σχετικά με την ένταξη της Τουρκίας στην Ε.Ε.: «Αφού μπήκε η Ελλάδα, γιατί όχι και η Τουρκία;» Και ο Γιώργος Σκαμπαρδώνης θα σχολιάσει στη «Μακεδονία»: «Εμείς, κυρία μου, δεν είπαμε περήφανα “pourquois?” το 1941 ούτε αναδείξαμε κανέναν Πετέν»!\nΟ διευθυντής του Φεστιβάλ Ντοκιμαντέρ Θεσσαλονίκης Δημήτρης Εϊπίδης παραλαμβάνει μπλουζάκι με τυπωμένη τη φράση «Θα μας βρείτε μπροστά σας» από εκπρόσωπο των συμβασιούχων που απολύθηκαν την 31η Μαρτίου. Παρά τις προσπάθειες του Εϊπίδη και του Γιώργου Χωραφά, στις 31 του μηνός απολύονται και οι υπόλοιποι.\nΣυνεχείς αποκαλύψεις σκανδάλων στην Αστυνομία αναστατώνουν τον «εκτίω ποινήν» Βύρωνα Πολύδωρα, που σύντομα θα έρθει σε ρήξη με τους συνδικαλιστές αστυνομικούς. Αν και στη χώρα μας αντιστοιχεί ένας αστυφύλακας ανά 92 πολίτες, οι κοινοί εγκληματίες δρουν ανενόχλητοι.\nΗ είδηση ότι ο 22χρονος γιος του προέδρου του Αρείου Πάγου Ρωμύλου Κεδίκογλου έχει στην κατοχή του πολυτελή ακίνητα έρχεται να «δέσει» με την αγανάκτηση του κόσμου για τα υπέρογκα αναδρομικά ποσά που ζήτησαν οι δικαστές. Από την άλλη, δύο ρουμάνοι μικροδιαρρήκτες, που έκλεβαν για να φάνε και να ντυθούν, καταδικάζονται σε 10 χρόνια κάθειρξη χωρίς αναστολή, παρόλο που τα θύματά τους δεν επιθυμούσαν την ποινική τους δίωξη! Ο δικηγόρος τους δήλωσε ότι θλίβεται που οι δικαστές δεν διάβασαν ποτέ τους «Αθλίους»! Δύο εισαγγελείς ζήτησαν επιεικέστερη ποινή για τους υπεύθυνους του Σάμινα και της Ρικομέξ, ενώ τρίτος θεώρησε επικίνδυνο τον «φοιτητή με τα πράσινα παπούτσια»! Εκπρόσωπος του ΑΠΘ στο δικαστήριο ο αντιπρύτανης Σταύρος Πανάς, που είχε υποστηρίξει τόσο τον «φοιτητή με τη ζαρντινιέρα» όσο και τους 49 συλληφθέντες της 8ης Μαρτίου.\nΠαρά τις βροχές που έπεσαν στα μέσα του μήνα, τεράστιες ποσότητες νερού που είχαν συγκεντρωθεί στη λίμνη Κάρλα χάνονται στη θάλασσα λόγω αστοχίας στην κατασκευή του φράγματος!\nΑναρτήθηκε από Λωτοφάγος στις 5.1.08\nΕτικέτες Ανασκόπηση, Δικαιοσύνη\nΠολυ ωραία η ανασκόπηση.Θυμίζει με χιουμοριστικο τονο τα γεγονότα της χρονιάς ,αναδεικνύοντας και ορισμένα που θα περνούσαν απαρατήρητα απο μια κλασικη ειδησεογραφική αναδρομή(βλ.βραβευση Βενιζέλου,Κορτζιδης,αιτηση για επιεικεστερες ποινές στους υπευθύνους των Σαμινα,Ρικομέξ).Δεν ξερω αν εισαι δημοσιογράφος,πάντως κανεις πλυ ωραία δουλειά.\nΕυχαριστώ πολύ για τα ενθαρρυντικά σου σχόλια. Όχι, δεν είμαι δημοσιογράφος. Στα 20 μου ονειρευόμουν να γίνω πολεμικός ανταποκριτής, αλλά μάλλον δεν πιάνεται για προϋπηρεσία, νομίζω. Είμαι ένας φτωχός και μόνος Λωτοφάγος ιστορικός που, για να θυμάμαι, καταγράφω.\nΔυνατά... Έτσι για να μην ξεχνάμε.\n"Οι πανάκριβες και θηριώδεις ολυμπιακές εγκαταστάσεις μετατρέπονται σιγά σιγά σε υδροπάρκα, mall και λοιπούς ναούς πολιτισμού."\nΣυμπεριλαμβάνεται και οι ναοί του οικονομικού πολιτισμού φαντάζομαι.\nΓια ΄"ιστορικούς" λόγους.\nκαι το κέντρο τύπου των Ολυμπιακών εγκαταστάσεων μου έχει μείνει Αξέχαστο. Το πήρε ο Λάτσης αμέσως μετά πληρώνοντας 130.000 το τετραγωνικό μέτρο.\nΠάντα το ζήλευα το παλληκάρι!\nΞέρει να κλείνει δουλειές!\n@ Σωστά, σπίθα. Γιατί όποιος ξεχνά, είναι καταδικασμένος να ξαναπροδοθεί!\n@ Οπωσδήποτε, ψουξ. Απλώς, όταν το έγραφα είχα στο νου μου τον ανεκδιήγητο Γιαννόπουλο, που αποκαλούσε "πολιτιστικά κέντρα" τα σκυλάδικα και τα επιχορηγούσε! Βλέπεις, η ζαχοπουλίτιδα είναι ενδημική στη χώρα της φαιδράς πορτοκαλέας!\nΟχι για πολεμικός ανταποκριτής όπου θα κινδυνεύσεις, αλλά ως αποκλειστικός δημοσιογράφος για το θέμα Ζαχόπουλου. Που να προλάβω ο μετανάστης τον καταιγισμό των γεγονότων. Θα χρειαστείς τουλάχιστον 2 πόστ για να καλύψεις το μήνα Δεκέμβριο!\nΣιράκ και Μπερλουσκόνι τα κανόνισαν. Βαριά η φυλακή για προέδρους και πρωθυπουργούς. Ευτυχώς υπάρχουν και οι Ρουμάνοι. Εντύπωση μου έκανε πόσο γρήγορα ξεχάστηκε εκείνο το ναυάγιο στη Σαντορίνι. Εχουμε τόσα σκάνδαλα πια, που τα "μικρά" τα αφήνουμε.\nΗ χρονιά μπαίνει δυνατά. Νάσαι καλά και καλή χρονιά!!\nΚαι μη σκεφτείς ανασκόπηση του 2008. Οπως πάμε θα πρέπει να βγάλεις εγκυκλοπαίδεια.\nΚαλημέρα. Μάλλον το ποστ αντίκειται στο όνομα του μπλογκ. Όλα τα θυμήθηκες! Περνώ βιαστικός, θα τα λέμε όμως. Καλή κυριακή\nΩραία δουλειά Λωτοφάγε. Η διάθεσή σου να καταγράψεις τα γεγονότα θα σε φέρει μπροστά στην ασύληπτη καταστροφή του καλοκαιριού για την οποία κανείς δεν ένιωσε την ανάγκη να παραιτηθεί. Τα απανωτά σαλταρίσματα με αφορμή ένα νοσηρό γκομενιλίκι με φέρνουν στην θέση να αναγνωρίσω πλέον ότι εκτός από καράβι που σίγουρα σέρνει ξυπνά και συνειδήσεις. Η επιστροφή της πολιτικής στη μήτρα της αφετηρίας της.\nΩραία ανασκόπηση.. Ελπίζω αυτός ο χρονος να ειναι καπως καλυτερος.. :)\n@ Επιτέλους κάποιος με προσλαμβάνει, lotuspublicus! Έλπίζω να πληρώνεις καλά και να με ασφαλίσεις! Χα!Χα! Δεν σκοπεύω να αναφερθώ πολύ στο θέμα Ζαχόπουλου, εκτός κι αν μέχρι τότε η επιδημία αυτοκτονιών χτυπήσει και τον Λιάπη!\nΔεν είναι μικρό σκάνδαλο το ναυάγιο στη Σαντορίνη. Αντιθέτως, είναι μια από τις λίγες φορές που οι αίτιοι, οι αρχές και οι κάτοικοι συμφώνησαν να το κουκουλώσουν, καθένας για δικούς του λόγους. Ειδικά οι κάτοικοι το κάνανε γαργάρα για να μην θιγεί... ο τουρισμός! Ναι, έτσι έγινε, όσο απίστευτο κι αν σου φαίνεται. Όπως έχεις πει, οι Έλληνες μιμήθηκαν το χειρότερο αμερικανικό μοντέλο: follow the money!\n@ vasike metoxe, έτσι νομίζεις; Πολύ φοβάμαι πως αυταπατάσαι: κανείς δεν έχασε τη συνείδησή του για να τη βρουν οι παντός είδους Ζαχόπουλοι. Η Τσέκου -επιμένω!- είναι ο τελευταίος τροχός της αμάξης. Παίζονται τρελά συμφέροντα στην όλη ιστορία. Μην μασάς! Ισχύει και για σένα η τελευταία φράση στην πιο πάνω παράγραφο.\n@ Μακάρι, roadartist. Αυτό εξαρτάται κι από εμάς.\nΜήπως τελικά να κλείσουμε τις κουρτίνες της χρονιάς που πέρασε;\nΈτσι κι αλλιώς, απ' ότι έχει αποδειχτεί, τα παθήματα σπανίως γίνονται μαθήματα.\nΑρχίζω και σκέφτομαι σοβαρά να μην ξανακούσω και διαβάσω ειδήσεις- ειδικά πολιτικές-.\nΔεν μπορεί - ή μάλλον- μπορεί μια χαρά- οι 9 στις 10 ειδήσεις να είναι..... "μαύρες".\nΈτσι είμαστε πλέον;\nΠαρά το γεγονός ότι απέχω συνειδητά από τη συζήτηση για το θέμα Ζαχόπουλου και ο λόγος είναι ότι δεν γουστάρω καθόλου τη συζήτηση που έχει ανοίξει, ότι για όλα αυτά που συμβαίνουν σε ένα υπουργείο που χρόνια τώρα κυριαρχεί η διαφθορά και η αδιαφάνεια , φταίει ο Ζαχόπουλος. Λυπάμαι αλλά δεν είναι καθόλου έτσι. Σημειώνω εδώ ότι από την πρώτη στιγμή που ανέλαβε ήμουν αρνητικά τοποθετημένος για το πρόσωπό του. Το ότι η υπόθεση βρωμάει δεν υπάρχει καμία αμφιβολία. Το έγραψα και στου squarelogic το ποστ. Την ουσία, το γιατί, το θέμα δηλαδή, δεν το γνωρίζει κανείς μέχρι τώρα. Υποθέσεις κάνουν. Το ότι τον απομάκρυνε ο Καραμανλής αμέσως είναι ενδεικτικό ότι κάτι πολύ χοντρό συμβαίνει. Το ότι το Μαξίμου επίσης μπλέχτηκε σε μία ιστορία που βρωμάει πρακτοριλίκι είναι πράγματι άξιο απορίας. Βεβαίως το "αλήτες, ρουφιάνοι, δημοσιογράφοι" επαληθεύεται πλήρως.\nΘα μου επιτρέψεις όμως να θεωρώ ότι αυτοί που αυτοκτονούν, όπως και αυτοί που οδηγούνται στο ψυχιατρείο είναι άνθρωποι που έχουν ένα ίχνος τσίπας, συνείδησης ή ευαισθησίας αν θες. Τα γουρούνια και οι αναίσθητοι δεν παθαίνουν τίποτα.\nΟ Χ. Βαρδάκας έγραψε πολύ εύστοχα ότι ο μοναδικός εν ενεργεία πολιτικός που αυτοκτόνησε στην Ελλάδα ήταν ο πρωθυπουργός Κορυζής όταν μπήκαν οι Γερμανοί στην Αθήνα. Ο Ζαχόπουλος μάλλον απέτυχε να είναι ο δεύτερος....\nΠΩΣ να πω "ΚΑΛΗ ΒΔΟΜΑΔΑ" με αυτά που μας θύμισες;!!\nΠόσα και πόσα γεγονότα συμβαίνουν, μας απασχολούν για λίγο και ύστερα τα ξεχνάμε (ή φροντίζουν να τα ξεχάσουμε;!).\nΣυνέχισε έτσι, Λωτοφάγε-Ιστορικέ!\n@ Έχεις δίκιο, vassia. Δυστυχώς είμαστε όλοι Λωτοφάγοι! Κάτι υπονοούσε ο Όμηρος με αυτόν το μύθο. Όχι, δεν υπάρχουν μόνο μαύρες ειδήσεις, απλώς αυτές και μόνο επιλέγουν να δείξουν, επειδή πουλάνε. Θα ενδιαφέρονταν, νομίζεις, να δείξουν εσένα να βγάζεις τίμια το ψωμί σου; Ποιος θα σε έβλεπε; Ο κόσμος είναι πια εθισμένος στα τέρατα και στα ροζ σκάνδαλα. Ο "άλλος" Βενιζέλος τούς είναι αδιάφορος: ένας ξενέρωτος παλαιοντολόγος που ζητάει σεμνά να προστατευτούν τα ευρήματά του. Σιγά τα ωά! Ο "πρώτος" Βενιζέλος, όμως, που κάνει πολεμικές δηλώσεις, μάλιστα, αυτός "πουλάει" τρελά!\n@ Έτσι όπως το θέτεις, vasike metoxe, έχεις δίκιο και μου θύμισες την υπόθεση Οτσαλάν: αν ο κούρδος ηγέτης ήταν γοητευτικός και κομψός (κάτι σε Che, π.χ.)θα κέρδιζε σε δημοτικότητα και δεν θα ξεχνιόταν τόσο εύκολα από τους υπόλοιπους πλην κούρδων. Ίσως η φιγούρα του Ζαχόπουλου, τόσο αντιπροσωπευτική του μέσου πενηντάρη, μας προδιαθέτει αρνητικά. Οι συνομήλικοί του μπορούν να του φορτώσουν τις δικές τους ενοχές για να φανούν καλύτεροι. Δεν ξέρω, μια υπόθεση κάνω.\n@ Welcome, mustafa senalp. Yours is very nice too. Can you read greek blogs? Unfortunately, I don't understand turkish.\n@ Ακριβώς, μετεωρίτη: "φροντίζουν να τα ξεχάσουμε". Όμως ο Θεός αγαπάει τον πλανευτή, αλλά αγαπάει και τον μπλόγκερ! Δεν είδα ειδήσεις χτες, αλλά φαντάζομαι ότι με Ζαχόπουλο και Κάρλα Μπρούνι ασχολήθηκαν πάλι.\nΈχω από σοβαρή πηγή την πληροφορία ότι όχι οι χάρτες αλλά το GPS που είχε το SEA DIAMOND στο ναυάγιο της Σαντορίνης έδειχνε κατά δεκάδες μέτρα λανθασμένη θέση..\n@ Δηλαδή έφταιγε η εταιρεία; Υπάρχει περίπτωση να καταδικαστεί; Με τέτοιες διασυνδέσεις;\nΟχι η ναυτιλιακή εταιρεία, αλλά η εταιρεία (Αμερικανική νομίζω) που είχε κατασκευάσει το GPS που έδειχνε το πλοίο σε λάθος (από εκείνη που βρισκόταν πραγματικά) θέση...